Сифатли дори-дармон аҳоли соғлигини асрашда муҳим омил\nМамлакатимиз Президентининг "Аҳолини дори-дармон воситалари ва тиббиёт буюмлари билан таъминлашни янада яхшилашга доир чора-тадбирлар тўғрисида"ги қарори соҳани қайта ислоҳ қилишда муҳим қадам бўлди. Улгуржи ва чакана савдо учун чекланган савдо устамалари белгиланди, ижтимоий аҳамиятга эга дори воситалари ва тиббиёт буюмларини ўрнатилган нархларда сотиш тизими жорий этилди.\nҲужжатда четдан олиб келинадиган, шунингдек, мамлакатимиз ишлаб чиқарувчиларидан сотиб олинадиган дори-дармон воситалари, тиббиёт буюмларини улгуржи ва чакана сотиш, уларни етказиб беришда иштирок этувчи воситачилар сонидан қатъи назар, улгуржи савдо учун сотиб олинган қийматнинг 15, чакана савдо учун улгуржи нархнинг 20 фоизидан ортиқ бўлмаган миқдорларда белгиланадиган чекланган савдо устамалари қўлланилиши белгиланган.\nШу билан бир қаторда қарорга асосан, 343 турдаги ижтимоий аҳамиятга эга дори-дармон воситалари учун муайян нархлар белгиланди ҳамда тендер эълон қилинди. Тендер асосида ютиб олинган 700 миллион сўмлик дори-дармон воситалари келтирилиб, вилоят соғлиқни сақлаш бошқармаси билан ҳамкорликда даволаш профилактика муассасалари ва жамият тизимидаги дорихоналар орқали вилоятимиз аҳолисига етказиб берилди.\nЎтган олти ой давомида амбулатория шароитида даволанишда имтиёзга эга бўлган беморларга 57.1 миллион сўмлик бепул дори-дармон тарқатилиб, даволаш профилактика муассасаларига 965.3 миллион сўмлик дори-дармон воситалари етказиб берилди. Мактаблар ва мактабгача таълим муассасалари 12.4 миллион сўмлик биринчи ёрдам дори-дармонлари билан таъминланди.\nВилоят ССБ билан ҳамкорликда даволаш профилактика муассасаларига 35 турдаги дори воситалари, 8 турдаги тиббий жамламалар тез тиббий ёрдам хизматининг кўчма бригадасига етказиб берилди. Рўйхат бўйича ҳозирги кунда 39 турдаги 53 миллион сўмлик дори-дармон воситалари захираси мавжуд.\nШу ўринда айтиш керак, "Навоий Дори-Дармон" АЖнинг ўзида ўтган олти ой давомида 5 та ижтимоий дорихона, 48 та ҚВП қошидаги дорихона шохобчалари орқали аҳолимизга арзон ва сифатли дори-дармонлар етказиб берилди.\nПрезидентимизнинг 2017 йил 17 июлдаги "Аҳолини дори воситалари ва тиббиёт буюмлари билан таъминлаш тизимини такомиллаштириш бўйича қўшимча чора-тадбирлар тўғрисида"ги қарори эса, тан олиш керак, тизимда мазкур йўналишда муаммо ва камчиликлар ҳали-ҳамон борлигини, масъулиятни янада ошириш лозим эканлигини тасдиқлади. Шу маънода ҳужжатда соғлиқни сақлаш соҳасида амалга оширилаётган ислоҳотлар жараёнида аҳолини арзон дори воситалари ва тиббиёт буюмлари билан таъминлаш, шунингдек уларнинг нархларини сунъий ошириб юбориш, тақчиллик ҳолатларининг олдини олиш масалаларига алоҳида эътибор қаратилган.\nУшбу қарорга мувофиқ, 2017 йил 1 августдан бошлаб ижтимоий аҳамиятга эга дори воситалари ва тиббиёт буюмларини четдан харид қилиш фақатгина "Ўзмедэкспорт" республика ташқи иқтисодий давлат корхонаси томонидан амалга оширилади. Ушбу корхонага ижтимоий аҳамиятга эга дори воситалари ва тиббиёт буюмларини жорий йилнинг иккинчи ярмида қўшимча эҳтиёждан келиб чиқиб етказиб берилишини таъминлаш топширилди.\nБундан ташқари, тиббиёт маҳсулотларини сертификатлаш сифатини янада ошириш мақсадида ушбу фаолиятнинг фақатгина давлат сертификатлаштириш органлари томонидан амалга оширилиши назарда тутилмоқда.\nЯнгидан жорий этилган талабларга асосан, дорихоналарнинг дори воситалари ва тиббиёт буюмларини чакана сотиш бўйича амалдаги лицензиялари 2018 йил 1 январга қадар қайта расмийлаштирилиши шартлиги белгиланди. Бунда қайта расмийлаштириш янги лицензияловчи орган — вилоят ҳокимлиги томонидан амалга оширилади.\nҚарорда дори воситаларини, асосан, шифокор рецепти билан тақдим этилишини назорат қилишга ҳам алоҳида урғу берилган. Бу фуқароларнинг соғлигини ишончли ҳимоялаш, салбий таъсир кўрсатаётган сабаб ва шарт-шароитларни бартараф этиш имконини беради.\nАдвокатлар қўшимча имтиёзга эга бўлди\nҲайдовчилар малакасини ошириш\nҲаёт сифатини яхшилаш — бош мақсадимиз\nТизимнинг такомиллашуви барқарорликни таъминлайди\nМетрология соҳасида янгилик


Қишнинг “шўхлиги” – Yoshlar ovozi\nPayshanba, Iyun 20, 2019\nДТМ: тизимдаги сўнгги ўзгаришлар\n“Рақамли авлод”нинг юриши\nТашаббуслар изсиз кетмайди\n27.12.2018 Yoshlar ovozi\nНиҳоят, қиш ҳукмронликни ўз қўлига олди. Совуқдан эт жунжика бошлади. Қор ҳам ўз вазифасини ортиғи билан бажармоқда. Она замин оппоқ либосга бурканган. Ҳавода ўйноқлаётган қор парчалари кўча-кўй, дов-дарахтлар, иморатлар устига ёнбошлаб олмоқда. Арчанинг яшил туси ғашини келтирган чоғи, унинг япроқларини беркитишга уринмоқда.\nҚор Қишга: “Энди бизнинг даври-даврон келди, ўзимизни бир кўрсатиб қўяйлик-а”, — деди. Икковлон уч фаслдан эсон-омон ўтиб олган табиатнинг жиғига тегар, лекин қанча шовқин-сурон солмасин, табиат сокин тин оларди.\nШу он Қор Қишнинг ёнига югуриб келиб:\n— Ҳожам, бир жойни кўрдим, у ерда тумонат одам йиғилиб, базму жамшид қилмоқда. Узун йўлак ўртасига муҳташам арча ўрнатилиб, келинчакдек ясатилган, — деди.\n— Йўғ-е, шундайми?! Тезда шамолни чақир, бизни ўша жойга элтиб қўйсин.\nШамол уларни бир пуфлаб тегишли манзилга етказиб қўйди. Қор ва Қиш атрофни кузата бошлади. Ҳақиқатан ҳаммаёқ чиройли. Ранг-баранг чироқлар, пуфаклар, ял-ял ёнаётган арча ўйинчоқлари, ҳавода ҳилпираб турган турли тасмалар — барчаси кўзни қувнатади. Бу гўзалликни кўрган шоввозлар ҳайратдан “музлаб” қолаёзди. Нималар бўлаётганини билиш учун йиғилганларни сўроққа тутди.\nҚиш пуфаклардан сўради:\n— Ҳой, сен бу ерда нима қиляпсан?\n— Янги йил байрамини нишонлаш учун келдим.\nРангли чироққа қараб:\n— Сен-чи, нега бунчалик жон куйдирмасанг?\n— Мен ҳамма байрам нафасини ҳис этишни ва бундан завқланишни истайман. Борлиқ турфа рангларда жило сочса қандай яхши-я!\nСўнгра Қиш арча ўйинчоқларига юзланди:\n— Ҳой, муддаонгиз нима?\n— Янги йил шукуҳини олиб келдик. Болалар бизни кўриб роса суюнди. Аслида бизга шу керак-да.\nБарчани тинглаб бўлгач, Қиш чуқур ўйга толди, қилган безорилиги ва шўхлиги учун уялди. Кейин Қорга буюрди:\n— Қани, Янги йил байрами янада файзли ўтишига биз ҳам ҳисса қўшайлик. Ахир, бу бизнинг ҳам шодиёнамиз. Тезда атрофни оқ тусга буркаб, оламга гўзаллик бахш эт. Ҳа, айтганча, тантанамизга Қорбобо ва Қорқизни чақириш эсингдан чиқмасин. Улар, албатта, совғалари билан келсин.\nМана энди, ҳаммаси ўз жойига тушди. Биздан эса, эски йилдаги гина-аразларни унутиб, яқинларимизни байрам билан қутлаш талаб қилинади, холос. Янги йил — оилавий байрам. Барчанинг юраги қувонч ва ҳаяжонга тўладиган кун. Бу кун нафаси яна бир йил кўнгилларни гўзаллик нурлари ила тўйинтирсин. Байрамингиз муборак бўлсин, азизлар!\nДилфуза АШУРБОЙ қизи\nKomissiya bo‘laman, ustoz!\nKrossovka kiygan Qorbobo\n← МЕЪЁР, МИҚДОР, МАСЪУЛИЯТ мутахассиcлар Янги йил олдидан қандай тавсиялар бермоқда?\nШўх тарона ва куйлар →\nИННОВАЦИОН ТАРАҚҚИЁТГА қачон етамиз? Ёхуд катта йўлдаги майда тўсиқлар ҳақида\n29.05.2019 Yoshlar ovozi ИННОВАЦИОН ТАРАҚҚИЁТГА қачон етамиз? Ёхуд катта йўлдаги майда тўсиқлар ҳақидаda fikr bildirishni o'chirish\nҚозоғистоннинг Олмаота шаҳрида 9-15 январь кунлари XV халқаро Жаутиков олимпиадаси ўтказилди Физика-математика, информатиrа фанлари бўйича ўтказилган ушбу олимпиадада 18 давлатдан\nИлмталаблиги — ютуғи\n21.05.2018 Yoshlar ovozi 0\nЧинорга айланаётган ниҳол\n26.04.2018 Yoshlar ovozi 0\nГерманиянинг “Lilium” компанияси томонидан ишлаб чиқилган дунёдаги биринчи учувчи таксилар синовдан муваффақиятли ўтди. BBC хабарига кўра, беш йўловчига мўлжалланган қурилма\n«Темурбеклар мактаби» ўқувчилари Россияда ўтган халқаро олимпиадада 2-ўринни эгаллади\n25.03.2019 Yoshlar ovozi «Темурбеклар мактаби» ўқувчилари Россияда ўтган халқаро олимпиадада 2-ўринни эгалладиda fikr bildirishni o'chirish\nЎзбекистон Республикаси Бандлик ва меҳнат муносабатлари вазирлиги раҳбари ва мутасаддилари иштирокида “Ўзбекистондаги меҳнат бозори ҳолати, мажбурий меҳнат ва меҳнат миграцияси\nЭнг сара фильмлар тақдирланади\n30.07.2018 Yoshlar ovozi Энг сара фильмлар тақдирланадиda fikr bildirishni o'chirish\n25.08.2017 Yoshlar ovozi 272\nGoogle haqida siz bilmagan qiziqarli faktlar (45 333)\nPullar haqida qiziqarli 7 fakt (42 093)\nSamolyotdagi taom nega bemaza tuyuladi? (33 613)\nТИВ Консуллик бошқармаси Москва вилоятидаги ёнғин ҳақида маълумот берди (17 539)\nБМТда ёшлар форуми (7 827)\nMarkaziy Osiyo Yoshlar Forumi – mintaqamiz yoshlarini birlashtiruvchi hudud (5 651)\nИшлайдиган онанинг 4 афзаллиги (4 640)\nИмтиёзли кредит ҳақида 7 маълумот (4 144)\nСамода янги йил арчаси (3 742)\nҲамкорлик меморандуми (3 390)


Ҳакам нохолисликда айбланмоқда\n15 май 2021, Тошкент вақти: 18:40\nПрокурорлар Анна Политковскаянинг ўлдирилишига алоқадорликда айбланаётган уч шахс устидан ўтказилаётган маҳкама раисининг ишдан четлатилишини талаб қилмоқда.\nДавлат қораловчилари судья Евгений Зубовни нохолисликда айбламоқда.\n25 ноябр куннинг биринчи ярмида суд раиси маҳкамани жамоатчилик учун очиқ тарзда давом этиши ҳақида қарор қилди.\nЎтган ҳафта суд раисининг маҳкама жараёнини жамоятчилик учун ёпиб қўйиш қарори Анна Политковскаянинг яқинлари ва ҳуқуқ ҳимоячилари томонидан танқид қилинган эди.\nРоссия ҳукуматининг ашаддий танқидчиси бўлган таниқли журналист Анна Политковская 2006 йилнинг октябрь ойида Москвада ўлдириб кетилган эди.\nҚотилликнинг бевосита ижрочиси ва буюртмачилари топилгани йўқ.\nАйбланувчилардан бирининг адвокати Мурод Мусаев ўз мижозига нисбатан илгари сурилган айблов хулосасида қотиллик буюртмачиси, прокурорлар айтганидек, мамлакат ташқарисида эмас, Россиядаги таниқли сиёсатчилардан бири бўлиши мумкинлигига ишора борлигини баён қилди.


ШИЖОАТ ВА САХОВАТ КАМАРИН БОҒЛАБ – Сирдарё вилояти касаба уюшмалари ташкилотлари бирлашмаси Кенгаши\n22/05/2020 25/05/2020 sirdaryo\nСардоба тумани айни кунларда шижоат ва саховат камарини боғлаган юртдошларимиз томонидан қайта бунёд бўлмоқда. Мамлакатимизнинг турли вилоятларидан келиб айни манзилда қурилиш, ободлик юмушлари билан банд бўлган ҳашарчиларга шароит яратиш, уларни қўллаб-қувватлаш ишларида вилоятнинг кўплаб ташкилотлари томонидан ташаббус кўрсатилаётир.\n“Юртдош” МФЙ ҳудудидаги турар-жой бинолари Бухоро вилоятидан келган қурувчи-усталар томонидан тикланмоқда. Вилоят касаба уюшмалари ташкилотлари бирлашмаси томонидан рамазон ҳайити арафасида бухоролик ҳашарчилар шароитлари ўрганилди. Дастурхон ёзилиб, 50 кг миқдоридаги ош дамланди.\n– Маҳалламиз асосий талофат кўрган ҳудудлардан ҳисобланади, -дейди хонадон соҳиби Шамсиддин Суяров.- Йўқотишлардан кўнглимиз ҳам бўшаб қолгандек бўлди. Вақтида билдирилган далда сабаб ўзимизга келдик. Ҳозирда маҳалладаги тикланиш ишларига ўзимиз ҳам кўмаклашаяпмиз. Меҳрибон Ватан сабаб умидимиз ўсиб, орзу қилишни бошладик.\n← ЭЗГУЛИК ҒАЛАБАСИ ВА ТАРИХИЙ АДОЛАТ\nСАЛОМАТЛИКНИ БЕПУЛ ТИКЛАЙМИЗ →\nЖАМОА ШАРТНОМАСИ ИЖРОСИ МУҲОКАМА ЭТИЛДИ\n04/03/2019 sirdaryo ЖАМОА ШАРТНОМАСИ ИЖРОСИ МУҲОКАМА ЭТИЛДИda fikr bildirishni o'chirish\nМЕҲНАТКАШЛАРНИНГ ЯҚИН КЎМАКЧИСИ\n04/01/2016 sirdaryo МЕҲНАТКАШЛАРНИНГ ЯҚИН КЎМАКЧИСИda fikr bildirishni o'chirish\nМАЪЛУМОТЛАР ЗАРУР, ТЎҒРИ ВА ТУШУНАРЛИ БЎЛСИН\n08/02/2018 sirdaryo 0


Муниса Ризаева: "Суратларимни тарқатган қизни Худога солдим" - 27 Марта 2013 - Hamkor.ru\nГлавная » 2013 » Март » 27 » Муниса Ризаева: "Суратларимни тарқатган қизни Худога солдим"\nМухбиримиз Алия Тулембаева хонанда билан учрашув чоғида нафақат ушбу фото ва видеолар балки унинг Ўзбекистонда хизмат кўрсатган артист Райҳон Ғаниева билан муносабатларига ҳам ойдинлик киритди. Зеро, Райҳон кейинги пайтларда бир дугонаси бўлгани, унга жуда ишонгани, бундай очиқкўнгил, беғубор, самимий қиз билан яқинлигидан хурсанд экани, лекин ана шу қиз унга хиёнат қилгани тез-тез эсга олаётганди. Кўпчиликка яхши маълумки, сўнгги пайтларда бу икки хонанданинг муносабати яхши бўлиб, улар ҳамма жойга бирга борадиган бўлишганди. Ҳатто ижодий сафарларга ҳам... Бундан ташқари, Райҳон ўз интервьюларида шундай дўсти борлигидан мамнунлигини кўп бора таъкидлаган. Кейин бирдан вазият ўзгарди, яқиндагина “Даракчи” газетасига берган интервьюсида Райҳон дўст танлашда адашгани ва дўсти унга хиёнат қилганини айтди. Хуллас, бу гаплардан кейин Райҳон ўз интервьюларида хонанда Муниса Ризаева ҳақида гапираётгани ойдинлашди. Аммо бунга аниқлик киритмасдан хулоса чиқариш нотўғри бўларди.\n– Бу расмларни тарқатган инсон ҳақида бемалол гапириб беришим мумкин. Суратларни 4-5 йил аввал ўзим туширганман. Ўша пайтларда ота-онам мендан узоқда яшашар эди. Улар мендан қанчалик йироқ бўлишмасин, ҳеч қачон назоратни сусайтиришмаган. Яъни доим, соат неча бўлишидан қатъи назар менга қўнғироқ қилиб, нима билан бандлигимни суриштиришарди. Шундай кунларнинг бирида эрта саҳар соат 4:00 онам қўнғироқ қилиб, мендан нима қилаётганимни, қаердалигимни сўради. Онам ишонч ҳосил қилиши учун ўзимни ва ёнимдаги дугонамни суратга тушириб онамга юборган эдим. Эсимда ўша куни яқин дугонамнинг туғилган кунидан кеч қайтгандик. Суратлар телефонимда сақланиб қолибди. Орадан шунча йиллар ўтган бўлса-да, бир қизнинг менга бўлган “меҳри” туфайли суратларим бошқаларнинг қўлига етиб борибди. Яъни бир пайтлар Диана исмли қиз билан ижтимоий тармоқ орқали танишганмиз. У ўша пайтларда Қўқонда яшарди. Танишган пайтимизда унинг яшаш шароити унчалик яхши бўлмагани боис, мендан ёрдам сифатида меҳмонхонамдан иш беришимни сўраган эди. Уни уйимга чақирдим. Супур-сидир, тозалаш ишларида ёрдам берар деб ўйлагандим. Оила аъзоларим ҳам уни хизматкор эмас, қиз сифатида қабул қилишди. У билан шу даражада яқин эдикки, ўзим киймаган янги кийимларимни унга совға қилардим, ҳатто, машинасигача ўзим олиб бергандим. Дугона бўлиб, бир дастурхондан туз еганмиз. Кўча-куйда бизни бирга кўрганларга уни синглим деб таништирардим. Хуллас, кунларнинг бирида, у бизга ҳомиладор бўлиб қолганини айтди. Турмушга чиқмаган қизнинг ҳомиладорлигини қандай тушуниш мумкин? Бу хабарни эшитганимиздан сўнг, уни ишдан бўшатишга қарор қилдик. У эса бизнинг бу қароримиздан ранжиди. Алам устидами ёки билмадим нега, шундан кейин менинг суратларимни тарқатиб юборибди. Энг ачинарлиси эса, 4 йил давомида бир дастурхондан таом еган бўлсак-да, у йиллар давомида менга ҳасад қилиб яшаганини исботлаб кетди. Чунки, мен анча олдин ўчириб ташлаган архивларимни ҳам у сақлаб юрган экан. Одамнинг шу даража ичи қора бўлиши мумкинми?!.\n– Менинг барча фотосуратларим, шахсий ҳаётимга тегишли бўлган видеоларни тарқатаётганини айтиб, у барча танишларимдан “суюнчи” оляпти. У мен билан очиқчасига “уруш” қилишни истади, шекилли. Шу даражада сурбетлик қилади, деб ҳеч ўйламагандим. Шундан сўнг, ҳеч кимга ишонмайдиган бўлдим. Инсон учун оила аъзоларидан бошқа ҳеч ким дўст бўлолмас экан.\n– У пайтларни ҳатто эслагим ҳам келмайди. Тушкунликка тушиб, нима қилишни билмай қолгандим. Одамларнинг устимдан кулгани, мен билан боғлиқ турли “прикол”лар ҳам тўқишганидан хабар топганимдан сўнг, уларнинг қанчалик бешафқат эканини англадим.\n– “Голос” номли Россиянинг йирик лойиҳаларидан бирида қатнашиб саралаш босқичидан ўта олмабсиз?\n– Адашдингиз! Мен саралаш босқичидан аъло баҳолар билан ўтдим. Аммо у лойиҳада иштирок этиш учун шартномага қўл қўяётганимда, айрим шартлари менга тўғри келмаганини кўриб, танлаган йўлимдан қайтдим. Яъни, агар мен “Голос”да ғолиб бўлсам, Ўзбекистондаги фаолиятимдан воз кечиб фақат Россияда ижод қилишим керак экан! Менга бундай иш тўғри келмайди. Ватанимдан, бу ердаги мухлисларимдан воз кечиб, бошқа ерда ижод қила олмайман.\n–“Аста-секин” номли қўшиғингизга ишланган клип омма эътиборини тортди... Аммо мусиқий каналларнинг бадиий кенгашидан бу клип ўта олмагани ва клипнинг айрим жойларини қайта монтаж қилганингиз ҳақида эшитдик.\n– (кулиб) Шахсан ўзим ҳаракатларимда бачканаликни кўрганим йўқ. Чунки ҳеч қандай беҳаё ҳаракатлар қилмаганман. Клипни суратга олиш жараёнида қўшиғимни “наушник”да эшитиб, ўша пайтнинг ўзида рақс ҳаракатларини ўйлаб топганман. Олдиндан саҳналаштирилган ҳаракатлар бўлмади. Агар менинг рақсим кимгадир ёқмаган бўлса, узр сўрайман...\nКатегория: Shou-Biznes | Просмотров: 1264 | Добавил: Sherzod_230688 | Рейтинг: 0.0/0


Оилани муқаддас деб билгувчи қайноналар, келинлар ўтмишда қолди…ми? » Islohot.uz\nKo'rildi: 575 marta27 фев 14:30Ijtimoiy soha\nОилани муқаддас деб билгувчи қайноналар, келинлар ўтмишда қолди…ми?\nАзал-азалдан ўзбек халқи болажонлиги билан ном қозонган. Боласининг бахти-камоли учун ҳар қандай етишмовчилик, ҳар қандай ситамга бардош берган. Бугун оила деб аталмиш муқаддас қўрғонга арзимас сабаблар билан дарз кетказаётган, болаларни чин етим қилаётган ота-оналарга қараб афсусланасан киши.\nБухоро вилоятида ёш оилалар сони 124598 тани ташкил этади. Сўнгги маълумотларга қараганда эса ёш оилалар ўртасидаги ажримлар 1196 тага етган.\nАлбатта бу каби нохуш ҳолатларнинг олдини олиш, ёш оилаларни қўллаб-қувватлаш, ажримларнинг олдини олиш борасида Ёшлар иттифоқи ҳам бир қатор тадбирларни амалга ошириб келмоқда. Ёшлар иттифоқининг вилоят Кенгаши ва ташкилотлар ўзаро ҳамкорлигида ёш оила вакиллари билан ўтказилаётган психологик суҳбатлар бунинг узвий давомидир.\nБухоро вилоятининг, Когон, Пешкў ва Вобкент туманларида ташкил этилган суҳбатлар кўп масалалар, айниқса, ажримларнинг энг асосий сабаби қайнона-келин келишмовчилиги ҳамда оиладаги кичик муаммолар эканлигига яна бир бора ойдинлик киритди. Яъни, баъзида тилни тия олмаслик, “каттага – ҳурмат, кичикка – иззат” тамойилларини унутиш, эркакнинг оиладаги маъсулиятини етарли даражада ҳис қила олмаслиги болаларнинг тирик етим бўлишига сабаб бўлмоқда.\n- Келиним кўнглимдагидек чаққон эмас, - дейди Пешкў тумани “Валжир” МФЙда истиқомат қилувчи Ш.Н. Болали бўлдию, уй ишларининг бари ўзимга қолди. Бу кишим болани баҳона қилиб, узуккун уйдан чиқмайди. Нега келин қилганман, хизматимни қилмаса?! Менга керак эмас бу каби довдир келин. Ажраштираман, бўлди.\n- Қайнонам яхши аёл, - дейди Вобкент туманида истиқомат қилувчи келинчак В.З. Лекин қайнопам билан қайнхолам кун беришмайди. Ойижонимга мени ёмонлаб, оиламни бузишга ҳаракат қилишади. Уларнинг гапига кириб қайнонам ҳам, эрим ҳам мен билан жанжаллашишади. Ортиқ бу уйда яшашни хоҳламайман. Фарзандим ҳам уйдаги жанжаллардан безиган.\nТаъкидланганидек, оила бузилишига арзирли сабаб йўқ.\nСоҳа мутахассислари томонидан оила вакилларига, шунингдек, катталарга ҳам керакли тавсия ва маслаҳатлар берилди. Саъй-ҳаракатлар натижасида 5 та оила яраштирилди, 6та оилага эса ўйлаш учун муҳлат берилди.\nСамарқандда хотин-қизлар ўртасида жиноятчилик кўпайган. Нега? Бухоро: Таҳлил, тажриба, тараққиёт Президент Шавкат Мирзиёев “Ўрмон тўғрисида”ги қонуннинг янги таҳририни имзолади Президент Қарори: 2019 йил 1 январгача бўлган муддатда барча давлат хизматлари марказлари оптик толали алоқа линияларига уланишини таъминланади Ўзбекистон Республикаси Президенти Шавкат Мирзиёевнинг Афғонистон бўйича “Тинчлик жараёни, хавфсизлик соҳасида ҳамкорлик ва минтақавий шериклик” мавзусида ўтказилган халқаро конференциядаги нутқи


СМТИ директори: ШҲТ минтақада хавфсизликни кафолатлайдиган тузилма | Ўзбекистон Республикаси Президенти ҳузуридаги Стратегик ва минтақалараро тадқиқотлар институти\nСМТИ директори: ШҲТ минтақада хавфсизликни кафолатлайдиган тузилма\nЯқинда Ахборот ва оммавий коммуникациялар агентлигида Ўзбекистон Республикаси Президентининг Бишкекда бўлиб ўтган ШҲТ Саммитида ва Душанбе шаҳрида бўлиб ўтган Осиёда ҳамкорлик ва ишонч чоралари бўйича кенгаш саммитида иштироки юзасидан брифинг бўлиб ўтди. Брифингда Стратегик ва минтақалараро тадқиқотлар Институти директори Элдор Арипов иштирок этди.\nСМТИ директори таъкидлаганидек, ШҲТ минтақада хавфсизликни таъминлайдиган муҳим тузилмадир. Тошкентда терроризмга қарши кураш борасидаги фаолиятни мувофиқлаштирувчи, халқаро террористик ва бошқа ташкилотлар хақидаги ягона ахборот базасини ташкил этувчи, терроризмга қарши кураш бўлинмалари учун мутахассислар ва ўқитувчилар тайёрлашга ёрдам берадиган, гиёҳванд моддалар савдосига қарши кураш бўйича тадбирларни ташкили билан шуғилланадиган ШҲТ минтақавий аксилтеррор тузилмаси фаолият юритиб келмоқда.\nШҲТ котибиятининг маълумотларига кўра, сўнгги 4 йилда ташкилот доирасида 600 дан ортиқ террористик жиноятлар олдини олинди, 500 дан ортиқ террорислар тайёрлайдиган базалар йўқ қилинди, 2000 дан ортиқ халқаро террористик ташкилот аъзолари фаолияти тўхтатилди.\nШунингдек Элдор Арипов барқарорликни таъминлаш Ўзбекистон Республикаси Президенти томонидан чуқур ўйланган стратегиянинг амалий натижаси эканини таъкидлади.\n«Қўшни Афғонистонда нималар бўлаётганига қаранг. Ҳар йили тинч аҳоли ҳаётдан кўз юмади. Жорий йилнинг январ-апрел ойларида оддий фуқаролар орасида 305 киши ҳалок бўлган, 300 киши яраланган. 3.7 миллион бола мактабга бормайди. Уларнинг 60 фоизи қизлардир», - деди СМТИ директори.\nЭлдор Арипов қуйидаги фактларга алоҳида эътибор қаратди, жумладан, олимларнинг ҳисоб-китобларига кўра, урушдан воз кечишга муваффақ бўлган давлатларнинг 50 фоизи келгуси беш йил ичида яна қуролли можаролар гирдобига тортилади. Урушдан олдинги даражага қайтиш одатда бир неча авлод кучини талаб қилади.\n«Шу боис, шуни тушуниш жуда муҳимки, бир бора беқарорликка йўл қўйилганидан кейин яна тинч ҳаётга қайтиш осон бўлмайди. Тинчликни сақлаш осон эмас, лекин уни йўқотиш жуда осон», - деди Институт раҳбари.


“Янги Ўзбекистон – янгича дунёқараш” маънавий-маърифий тарғибот тадбирлари бошланди\nМамлакатимизда амалга оширилаётган ислоҳотларнинг мазмун-моҳияти ва аҳамиятини кенг жамоатчиликка етказиш ишларини маҳаллаларда ташкил этиш бўйича Республика штабининг 7 йўналиш бўйича ишчи гуруҳи тузилди.\nМовароуннаҳр – цивилизациялар чорраҳаси\nТуркиянинг Илмни қўллаб-қувватлаш ассоциацияси ва Усмонли илмлар академияси Имом Бухорий халқаро илмий-тадқиқот маркази билан ҳамкорликда “Мовароуннаҳрда илмий ҳаёт” мавзуида онлайн семинар ташкил этди.\nБошқарув сервис компаниялари коммунал хизмат кўрсатмоқда\nМаълумки, ҳозир барча вилоятларда уй-жой фондидан фойдаланиш тизимини янада такомиллаштириш, кўп хонадонли уйларнинг сақланиши талабларига риоя этилишини техник назорат қилиш каби йўналишларга алоҳида эътибор қаратилмоқда.\nПахтадан бўшаган майдонларни шудгорлаш бошланди\nСурхондарё вилояти Қумқўрғон туманидаги "Эргаш бобо Жума ўғли" фермер хўжалиги далаларида кузги шудгорлаш ишларини сифатли ташкил этишга бағишланган кўргазмали семинар бўлиб ўтди.\n«Онангга бор, отангга бор» қабилидаги муносабат долзарб муаммоларни вужудга келтирмоқда\nХалқаро авиақатновларнинг вақтинчалик тўхтатилиши оқибатида йўловчилар харид қилган авиачипталар бекор қилинганди.\nСунъий интеллект эҳтиёжга айланганлигини ҳамма тушуниб етиши даркор\nШу сабабли ҳаммамиз учун замонавий билимларни ўзлаштириш, чинакам маърифат ва юксак маданият эгаси бўлиш узлуксиз ҳаётий эҳтиёжга айланиши керак.\nҲоким опанинг аёллар давраси\nКаттақўрғон шаҳрида истиқомат қилаётган 90 мингга яқин аҳолининг 50 мингдан ортиғи, жумладан 26 минг нафар хотин-қизлар меҳнатга лаёқатли.\nБутун дунёдаги кескин рақобат таълим соҳасида ҳам муҳим ўзгаришларни талаб этмоқда.\nХушхабар: Ўзбек мультфильми халқаро фестивалда ғолиб бўлди\n30-31 октябрь кунлари Қозоғистоннинг Нур-султан шаҳрида “Amen–2020” халқаро анимацион фильмлар фестивали бўлиб ўтди.\nНавоий вилояти хабарлари қисқа сатрларда\nНавоий вилояти Нурота тумани Темирқовуқ қишлоғида «Karakul - Education» ўқув маркази иш бошлади.\nБир оилага нечита мобил телефон тўғри келади?\nМобил телефон ҳаётимизга жуда катта тезлик билан кириб келди. Ҳар бир хонадонда бу телефон туридан кенг фойдаланилмоқда. Айрим хонадон аъзоларида икки-учтадан борлигини ҳисобга олсак, унинг қанчалик кенг кўламда ривожланганига гувоҳ бўламиз.\nAфғонистонлик талабалар ўқишни бошлади\nЎзбекистон Республикаси Олий ва ўрта махсус таълим вазирлигининг Термиз туманидаги Афғонистон фуқароларини ўқитиш таълим марказида таҳсил олаётган йигит-қизлар “Хайратон” чегара-божхона постида тантанали кутиб олинди.\nЎзбекистонда мева-сабзавот маркетинги бўйича янги лойиҳа ишга тушди\nЛойиҳа Халқаро ривожланиш ва тараққиёт банки (Жаҳон Банки) бошқаруви остида Европа Иттифоқи томонидан молиялаштирилади.\nЙирик корхоналарнинг давлат улуши сотилмоқда\nМазкур ҳужжат юртимиз иқтисодиётини ривожлантириш, тадбиркорлар фаолиятини янада рағбатлантиришда кўплаб қулайликлар яратади.\nЎзбекистон Озиқ-овқат саноати уюшмаси ташкил этилди\nЎзбекистон Озиқ-овқат саноати уюшмаси Адлия вазирлиги томонидан 2020 йил 29 октябрь куни давлат рўйхатидан ўтказилди.\nНаманганда заргарлик маркази иш бошлайди\nНаманганда ҳафтанинг ҳар чоршанба куни “Ҳоким ва тадбиркорлар куни” деб эълон қилинган.\nТабиий газ етказиб бериш жараёни ўрганилди\n“Ўзтрансгаз” акциядорлик жамияти тасарруфидаги магистрал газ қувурлари тармоғи – мамлакат тараққиётида, унинг иқтисодиётини юксалтиришда муҳим аҳамиятга эга тизим ҳисобланади.\nНавоийда ўтган сайёр қабулда фуқаролар муаммолари ўз ечимини топди\nНавоий вилояти ҳокими Қ.Турсунов Навоий шаҳридаги “Ёшлар маркази”да фуқаролар билан навбатдаги сайёр қабулни ўтказди.\nЗаводни модернизация қилишда иштирок этиш учун тендер муддати узайтирилди\nТендерда иштирок этиш учун аризалар 2020 йил 12 ноябрга қадар қабул қилинади ва почта ёки tender@fnpz.uz. электрон манзили орқали юборилади.


Ангрен ва Хоразмдаги шакар заводлари фаолияти тўхтатилиши вақтинча эканлиги маълум қилинди\nТаъкидланишича, таъмирлаш ишлари якунланиши билан яна заводлар ўз фаолиятини давом эттириши режалаштирилган.\n15 июль куни “Ангрен шакар” МЧЖ ва “Хоразм шакар” МЧЖлар расман иш фаолиятини тўхтатгани тўғрисида хабар берилганди.\n“Ангрен-шакар” МЧЖ матбуот хизмати буни хомашё захирасининг тугаганлиги ва маҳаллий шакар ишлаб чиқарувчилар бозордаги рақобатга бардош бера олмаётганлиги, бозорларни нисбатан арзон импорт шакар эгаллагани билан изоҳлаганди.\nТаҳририят мазкур хабар юзасидан Монополияга қарши курашиш қўмитаси билан боғланганида қўшимча равишда қуйидагилар маълум бўлди.\nМаълумот берилишича, жорий йилнинг июль ойида республикада фаолият юритаётган шакар ишлаб чиқарувчи корхоналар томонидан биржа савдоларига жами 12 минг тонна шакар қўйилган.\nХусусан, 16 июль куни “Ангрен шакар” МЧЖ томонидан 650 тонна, “Хоразм шакар” МЧЖ томонидан 350 тонна маҳсулот қўйилган.\nБугунги кунда иккала корхона омборларида 47 минг тоннадан ортиқ тайёр маҳсулот мавжуд ва сотилган маҳсулотларнинг харидорларга юкланиши давом этмоқда.\nКорхоналар фаолияти тўхтатилиши вақтинча эканлиги ва мақсад ишлаб чиқариш тизимида тозалаш ва таъмирлаш ишларининг амалга оширилиши эканлиги маълум бўлди.\nКорхоналар омборларидаги тайёр маҳсулот қолдиғи профилактика ишлари якунига қадар етарли миқдорда мавжудлиги ҳисобига шакар савдоларига қўйиб борилиши ва таъмирлаш ишлари якунланиши билан яна заводлар ўз фаолиятини давом эттириши режалаштирилганлиги маълум қилинди, дейилади қўмита томонидан.\nУшбу хабарларга “Ангрен шакар” МЧЖ бош директори Рустам Акбарходжаев ва “Хоразм-шакар” МЧЖ бош директори Умиджон Комиловлар ўз муносабатини билдиришди.\n“Ўзбекистондаги мавжуд иккита шакар заводи хом-ашё тугаганлиги муносабати билан ишлаб чиқаришни вақтинчага тўхтатган эди. Ҳозирча ушбу вазиятдан фойдаланган ҳолда заводдаги барча ускуналарда профилактик тозалаш ишлари олиб борилмоқда.\nХорижий ҳамкорлар билан музокаралар ўтгазган ҳолда хом-ашё муаммоси ҳам бартараф этилмоқда. Яқин кунларда иккита заводда ишлаб чиқариш тўлиқ қувват билан бошлаб юборилади”, дейилади расмий муносабатда.\nМаълумотларга кўра, “Ангрен шакар” МЧЖ ва “Хоразм шакар” МЧЖда жами 2 минг киши меҳнат қилади.


Илтижо « Ўзбекистон Халқ Ҳаракати\n29 June 2016 - 6:00\n“Йиқилиш эмас, паст орзу, жиноятдир. Буюк мақсадларда ҳаттоки йиқилиш ҳам шарафлидир.”\nАлбатта, умр йўлида одимлашда давом этар эканман, каминанинг ҳам бошқалар қатори энди ўткинчи ҳою ҳаваслар, болаларча беғубор, самимий, ушалмас хохиш истаклари-ю, ўй-ҳаёллари ва орзу мақсадларидан тамоман фарқли ўлароқ, маълум миқдордаги аҳлоқий, маърифий, маданий, инсоний қадриятлар, урф-одатлару, ижтимоий муносабатлар каби маъданлардан суғорилган, қалбида унган чинакам мақсадларига йўналадиган вақти келган эди.\nБиргина ўзимни мисол қилиб келтирмайин. Ўзим билан ёш ва ақл жиҳатдан тенгдошларни ҳам қўшиб, биз дея қолай. Чунки, шубҳасиз ҳар ким қачондир бу йўлдан юради.\nБиз ҳам юрмоқчимиз. Бу йўл ўзимизни доим эшитмас овоз-у, кўринмас қўллари билан чорлаб турадиган йўл. Аммо орзуманд кишининг орзуси, орзу қилиш билан амалга ошмайди. Унинг амалга ошиши учун эса, ҳаракат қилиш керак, меҳнат қилиш керак, вақт, куч, ақл, ҳис-туйғу, билим, маблағ сарфлаши керак, умр сарфлаши керак. Ва инсон ўзининг орзусига ҳали етмасданоқ, унга яқинлашиш лаззатидан баҳраманд бўла бошлайди. Бу лаззат, инсон ва унинг орзуси ўртасидаги масофа қисқара бориши билан кучайиб бораверади. Орзу мақсадларнинг, ўткинчи ҳою ҳавслардан ажралиши учун, инсонга кўп вақт керак бўлади. Бу ерда вақт дейилганда, фақат соат милларининг айланиши эмас, одамнинг шу вақтни чинакам умр сифатида яшаши назарда тутилмоқда, яъни одам эзгу ҳислар билан бирга ҳаётнинг аччиқ неъматларидан ҳам истеъмол қилиши керак, ки унинг тили таъм нелигини англасин. Бир хил таомни бир хил пайтда, бир хил миқдорда, бир хил кайфиятда, умуман яна бошқа бир хилликларда ейдиган одам, ҳеч қачон асл таъм нелигини англаб етолмайди. Худди шундай, одам ҳам “умр” учун вақтнинг ҳар бир синовларидан ўтиши керак. Ана энди, одам асл ҳаёт орзусини, ўзининг ҳирс ва нафси майлини, иймон истакларидан, қалб эҳтиёжларидан, ақл мақсадларидан ажрата бошлайди.\nБиз орзу қилдик. Аммо орзуимизга ета олмаслигимизни билдик, кейин эса ўз орзуимиздан ҳам юксакроқ орзуни англаб етдик. Бу – ўзимиз каби бошқаларнинг ҳам орзулари йўлига ғов бўлиб турган тўсиқни олиб ташлаш орзуси эди! Энди биз учун бундан ҳам юксак орзу йўқ эди! Бу орзу шу даражада юксак ва ўзига тортувчи эдики, унинг учун инсон ўз умрини бемалол бағишласа, бемалол ўзининг қолган барча эҳтиёж-у истаклари, орзую мақсадларидан воз кечса ва ўзини ҳам қурбон қилса бўлар эди! Бу орзунинг юксалиги ва буюклигининг сабаби шунда эдики, бу орзу фақат бизники эди. Биздан олдин ўтганларнинг ҳам, биздан кейин келгувчиларнинг ҳам, ёки биздан катталар, биздан ақллилар, биздан ҳам ғайратлиларнинг, ёки биздан кейин келувчиларнинг ҳам, ундан кейин келгучи биздан кичикларнинг ҳам орзуси эмас эди: у фақат бизгагина тегишли, аниқроғи уни амалга ошира билиш бахти фақатгина бизга тегишли бўлиши мумкин эди! Аммо унинг мевасидан ҳамма баҳраманд бўлиши мумкин эди. Бизга мана шундай юксак орзу қилиш ва уни амалга ошириш имконияти берилди! Биз учун бундан ҳам ортиқ бахт-саодат йўқ эди. Чунки, инсоннинг ҳар бир ҳатти- ҳаракати, истак ўйи, орзу мақсади ортида, унинг бахт саодатга эришиш майли ётади, бу дунё ва у дунё саодатига. Биз учун эса бу орзунинг рўёби, мана шу саодатга элтадигандек эди. Чунки унга бутун бир жамият, бутун бир халқ, бутун бир миллат, бутун бир давлат, бутун бир юртдаги инсонлар ва уларнинг тақдири тикилган эди. Унга бутун бир шахсият, ундаги иймон-эътиқод, ақл-идрок, куч-ғайрат, эътибор ва меҳр, ихлос ва қалб тикилса бас эди. Биз буни тикишга тайёр эдик, чунки биз каби фақир телбалар учун, булар ҳеч нарсадек туюлар эди, ўша орзуга тикилган ва унинг рўёбидан кейин бўладиган оқибат олдида.\nБиз мана шундай шуҳратпарастликка йўлиқдик. Шон-шараф ва улуғланишни истадик. Чунки, буни истамаслик ёки исташ, айнан бизнинг ихтиёримизда эди, ва биз истадик. Йиқилсак ҳам йиқсак ҳам, шу буюк орзуни амалга оширишга уриниш, айнан бизнинг танловимиз эди, ва биз танладик. Яратган Тангри, иймон эътиқодимиз соҳиби, бизларни яратган ва қайтарадиган, гуноҳларимиз учун ҳам савобларимиз учун ҳам ўзининг тақдирини ҳозир қилиб қўйган илоҳ, бизнинг бу шуҳратпарастлигимизни кечиргай. Зеро, биз фақат ва фақат ўз қалбимиздан келётган бу нидони тингламоқдамиз холос, ўз кибримиз ёки нафсимизнинг овозларини эса аллақачон ўчирганмиз. Уларнинг оғизларини очиқ қолдирган тақдиримизда ҳам, бизга ҳеч қачон ўз қалбимиздан чиқаётган овоз каби сеҳрли ва жўшқин, баланд ва тантанали овозни сўзлай олмасди.\nҲа, бу юксак орзунинг юксаклиги ҳам шунда – у ҳар қандай ғайриликдан ҳоли. Тангрининг асл мўжизаси бу орзу. Мана исботи биз, биз – ёшлар, биз – орзумандлар, бу мўжизадан телба аҳволга аллақачон келиб бўлдик. Энди, бизни бу мўжизанинг шифобахш рўёбигина қутқариши мумкин холос, йўқса биз, бу орзуни амалга ошира олмаганимиз учун, бизга берилган бу имкониятдан фойдалана олмаганимиз учун, бир умр телба бўлиб ўтамиз. Ё Тангрим! Бизни бундай кулфатдан ўзинг асра! Бизни бундай шармандали, азобли, шуурсиз тақдирга раво кўрма!!! Бизни бу орзу рўёбидан мосуво этма! Бизни телба бўлиб қолишимиздан ўзинг асра!\nБиз ўзимиз қила оладиган амалларда бизга тўғри йўл ва куч-қувват бер! Ўзимиз ўзгартира олмайдиганларимизни эса, Ўзинг бизнинг икки дунё саодатларимизга эришишдек Улуғ Бахтимизга мос ҳолда, ислоҳ ва иншо эт!\nЎзингдангина мадад ва шавқат тилаймиз, Буюк Тангри! Сенга сиғиниш ва итоат этишга муяссар этганинг учун, шукрлар бўлсин сенга!


Мураббийликнинг аччиқ қисмати\n4 август, 2019, 15:53 1161\nТеглар:Бахтиёр Ашурматов | Сурхон\nИстеъфога чиқарилиш мураббийлар учун одатий ҳолга айланиб бормоқда.\nСуперлиганинг иккинчи давраси кутилмаган воқеалар ва натижалар билан бошланди. Ҳаммадан кўра энг ажабланарлиси Бахтиёр Ашурматовнинг навбатдаги истеъфоси бўлди. Ваҳоланки, у 27 июнь куни расман «Сурхон» жамоасининг бош мураббийи этиб тайинланганди. 29 июль куни эса яна «Сурхон» матбуот хизмати расман хабар тарқатди ва бу сафар Ашурматовнинг истеъфосини эълон қилди. Ҳисоблаб чиқсак, Бахтиёр Аъзамович «Сурхон»да бор йўғи 32 кун ишлади холос.\nАшурматовнинг Термиздаги қисқа фаолиятига тўхталадиган бўлсак, «Сурхон»да иш бошлаган пайтда жамоа турнир жадвалида 3-ўринда эди. У биринчи давранинг сўнгги – 13-турида Қаршида «Насаф» жамоаси билан бўлиб ўтган баҳсда расман бош мураббий сифатида ишлади. Афсуски, ўша учрашувда термизликлар «Насаф»га имкониятни бой беришди. Шундан кейин «Сурхон»нинг навбатдаги учрашуви Ўзбекистон Лига Кубоги баҳсига тўғри келди. Термизда «Шўртан» жамоасига қарши бўлиб ўтган ўйинда «Сурхон» кутилмаганда про-лига вакилига 1:5 ҳисобида мағлубиятга учради (ўша учрашувда "Сурхон"нинг етакчи футболчиларига дам берилган). Иккинчи давранинг дастлабки турида эса «Сурхон» ўз майдонида «Насаф»ни қабул қилди. Афсуски, бу сафар ҳам термизликлар яна мағлубиятга учрашди. Айтиш мумкинки, жорий мавсумда «Сурхон» ўз майдонидаги илк мағлубиятини қабул қилиб олди. Мазкур муваффақиятсиз натижадан кейин эса 29 июль куни Бахтиёр Ашурматовнинг истеъфога чиқарилганлиги маълум бўлди.\nЭнди ушбу вазиятга чуққурроқ ёндашиб кўрсак мақсадга мувофиқ бўларди. Аслида Ашурматовни «Сурхон»га нима мақсадда олиб келишди? Ваҳоланки, у келган пайтда «Сурхон» юқорида таъкидлаганимиздек, турнир жадвалида 3-ўринда эди. Ашурматов иш бошлашидан олдин эса термизликлар ўз уйида «Бунёдкор»ни мағлубиятга ҳам учратишганди. Натижада улар 3-ўринга чиқиб олишганди. Шунга қарамай, раҳбарият ўша пайтдаги бош мураббий Андрей Микляевнинг ўрнига Бахтиёр Ашурматовни тайинлашди. Аслида эса мана шу ўзгаришдан бирор мантиқни кўрмагандик. Агар «Сурхон»нинг ишлари чаппасига кетиб, жамоа мағлубиятлар гирдобига тушиб, турнир жадвалида охирги ўринларда бўлса ҳам бош мураббий ўзгаришини тўғри тушунардик. Лекин жамоа кучли учликка кириб олганди. Жамоа ўз ўйини ва йўлини топиб олган бир маҳалда бош мураббийни алмаштириш қанчалик зарур эди? Хўш, мураббий алмашди ва оқибатда нима бўлди? Демак, жамоанинг бундай аҳволга тушиб қолишига биргина мураббий сабабчи эмас. Аввало клуб раҳбарларидан бу саволга жавоб излаш лозим.\nИккинчи томондан Ашурматовнинг «Сурхон» жамоасида 32 кундаёқ ўз ишидан айрилиши албатта ачинарли. Мураббийга клуб раҳбарлари ишонч билдиришганди. Шунга яраша унга етарлича имконият ҳам ҳавола этилиши керак эди. Ахир ўзлари вазият яхши бўлиб турган пайтда бош мураббийни алмаштиришдими, демак унга охиригача имконият берилиши лозим эди. Тўғри, аксига олиб Ашурматов бошчилигида «Сурхон» учта ўйинда иштирок этиб барчасида ютқазди (шундан иккитаси Суперлига ва биттаси Лига Кубогида). Лекин иккинчи давра мусобақаси энди бошланганди. Қолаверса, Бахтиёр Аъзамович раҳбариятнинг гапларига ишониб, ёзги йиғинни астойдил олиб борди. Таркибда ҳам жиддий ўзгаришларга қўл урганди. Бир қатор легионерларни жалб этди. Кўриниб тургандики, мураббий «Сурхон»ни янада кучайтиришни мақсад қилганди. Қолаверса, унинг ҳам клубда иш бошлагач, берган интервьюларида жамоаси кучли учликка кириш учун кураш олиб боришини алоҳида таъкидлаганди. Унинг ўзи ҳам «Сурхон»даги фаолияти бу қадар қисқа ва ёқимсиз тарзда кечишини ҳаёлига ҳам келтирмаган бўлса керак. Қолаверса, Бахтиёр Ашурматов мураббийлик фаолиятида биринчи бор бундай ҳолатга дуч келди. Очиғи, бирор-бир мураббий янги жамоада иш бошлагач, унинг у ердаги фаолияти салкам бир ой давом этиши бу ҳар қандай мутахассис учун оғир ботади, шу жумладан Ашурматов учун ҳам. Ҳозирги пайтда уни оқлаш ёки қораламоқчи эмасмиз. Лекин ҳар қандай мураббийга ҳам етарлича имконият яратиб берилиши шарт. Ахир бир ой бўлиб-бўлмай мураббийлар алмаштирилаверса, бу қандай жамоа бўлади? Яна ўша гап: аслида ҳаммасига «Сурхон» раҳбарияти сабабчи. Уларнинг ўзлари вазият шундай бўлишига йўл очиб бердилар. Ёки бўлмаса, Микляевни ишдан бўшатмасликлари керак эди. Ҳайронмиз, бундай ўзгаришдан кўзланган мақсад нима эди? Натижада ҳозирги ҳолатда клубнинг ўзи ҳам, мураббий ҳам жабр кўрди. Бу ёқда эса мухлислар эътирозларини билдиришяпти. Қайси мураббий бир ой ичида натижа қила олади? Ҳеч ким! Шундай экан, Ашурматовни олиб келишдими, демак, унга натижа қандай бўлишидан қатъий назар охиригача имконият беришлари мақсадга мувофиқ бўларди. Бир жамоада тинмай мураббий алмашаверар экан, бу клубнинг зарарига ишлаши мумкин. Чунки исталган мутахассис иш бошлагач, у ўзининг ўйин услубини йўлга қўйишни бошлайди. Футболчилар эса бир зумдаёқ мураббийнинг ўйлаган режа ва тушунчаларини ўзлаштира олмайдилар. Бунинг учун ҳам вақт керак бўлади. Мураббийларни қўлқопдек алмаштираверишдан эса футболчилар ҳам жабр кўришлари мумкин. Чунки улар энди бир мураббийга мослашаётган пайтда, дарҳол ишдан олиниб бошқаси келса, яна унга мослашишларига тўғри келади ва бу ҳам маълум вақтни талаб қилади. Қарабсизки, бу пайтда вақт қандай ўтиб кетганини сезмай ҳам қоласиз. Қолаверса, Ашурматовнинг ўзи ҳам имкони қадар натижа келтириш ҳаракатида эди ҳамда вазиятни яхши англаб турганди. Бироқ учта мағлубиятдан кейин дарҳол истеъфога чиқарилиши мураббий учун ҳам руҳий томондан оғир зарба бўлди. Ўзи шундоқ ҳам ушбу мавсумни «Бухоро» клубида бошлаб 8-турдан кейин ишдан бўшаганди. Унинг ўзи эса иложи борича бирор жамоада иш бошласа кўпроқ муддатга фаолият олиб бориш нияти борлигини айтиб келаётганди. Масалан, ўтган йили АГМКда ҳам ярим мавсум ишлаганди холос. Аммо ўшанда у клуби билан Ўзбекистон Кубогини қўлга киритиб тарихдан жой олганди. Шундан сўнг унга бўлган эътибор анча ошганди. Кейин эса «Бухоро»да иш бошлаганди. Аммо у ерда турли қийинчиликларга дуч келди. Шундан сўнг «Сурхон»дан тушган таклифдан сўнг бу ерга яна катта умид ва мақсадлар билан келганини яширмаганди. Лекин бу сафар бор йўғи бир ойгина ишлагани ҳаммасидан ошиб тушди.\nP.S. Тез орада Бахтиёр Ашурматов билан клубдан кетишининг сабабларига бағишланган суҳбатни ўқишингиз мумкин.\nAshurmatovni ishan, mehnatkash murabbiy deb hisoblayman. Afsus keying paytda ishlari yurishmayapti. Na chora bu hayot. Sabr, Sabr, Sabr.\nБахтийор Ашурматов яхши мураббий. Мураббий яхши булиб жамоа уйнамаса мажбурлаб уйнатолмайдики\n"Сурхон"га ўтиши хато бўлганини тан олган Ашурматовдан жиддий гаплар\n"Насаф" Бахтиёр Ашурматовнинг кушандасими?\nРасман! Бахтиёр Ашурматов "Сурхон" бош мураббийлигидан кетди\nФутбол | 23 август, 2019, 13:06\nЭмери "Арсенал"ни тарк этадиган 2 нафар футболчи номини эълон қилди


Паспортлар рейтингида Ўзбекистон Қозоғистон ва Қирғизистондан ортда қолди\n27 июн 2022, Тошкент вақти: 01:10\nЎзбекистоннинг янги нусхадаги хорижга чиқиш паспорти.\nHenley & Partners консалтинг компаниясининг халқаро паспортлар рейтингида, Ўзбекистон ва Тожикистон 80-ўринни эгаллади. Бу икки мамлакат фуқаролари 58 та мамлакатга визасиз бориши мумкин.\nҚиёслаш учун: паспортлар рейтингида Қозоғистон 67-, Қирғизистон 76- Туркманистон 85-ўринни эгаллади.\nЯпония рейтингда биринчи ўринга лойиқ деб топилди. Бу мамлакат фуқаролари дунёнинг 190 та мамлакатига визасиз бориши мумкин.\nРейтингнинг иккинчи ўрнида Сингапур ва Жанубий Корея турибди. Бу мамлакат паспортларнинг эгалари визасиз 189 та мамлакатга боришлари мумкин. Учинчи ўрин Германия ва Францияга насиб қилди. Бу мамлакатларнинг фуқаролари жаҳоннинг 188та мамлакатига визасиз бориш ҳуқуқига эга. Рейтингда жами 104 та ўрин бор.\nСобиқ совет республикалари орасида Болтиқбўйи мамлакатлари етакчилик қилади.\nЛитва ва Латвия 11-мавқеда бўлиб, бу мамлакат фуқаролари 180 та давлатга визасиз боришлари мумкин. Фуқаролари 179та мамлакатга визасиз бора оладиган Эстония 12-ўринни эгаллади.\nУкраина паспорти бўлган фуқаролар 128 та мамлакатга боришлари мумкин. Украина бу рейтингда 41-ўринни эгаллади.\n46 ўринда турувчи Молдова фуқаролари визасиз 122 та мамлакатга бориш имкониятига эга.\nРоссия – 48-ўринда турибди. Россияликлар визасиз 119 та мамлакатга кира оладилар.\n51-ўринда турган Грузия фуқаролари 114 та мамлакатга визасиз боришлари мумкин.\nКимни қўлида Белорус паспорти бўлса 77 та мамлакатга бора олади, шу сабабли бу мамлакат рейтингда 66-ўринга муносиб деб топилди.\nУндан кейинги ўринни Қозоғистон эгаллади, бу мамлакат фуқаролари визасиз 76 та мамлакатга бора олади.\n74-ўрин Озарбайжонга насиб қилди. Бу давлат паспортига эга фуқаролар виза олмаган ҳолда 74 та мамлакатга кириш имкониятига эга.\nҚирғизистон 76 ўринда турибди. Қирғизистонликлар жаҳоннинг 64 та мамлакатига бориши мумкин.\nАрманистонга 79-ўрин насиб қилди, бу давлат паспорти бўлганлар 61 та мамлакатга боради.\nТаҳлилчилар Туркманистонни 85-ўринга жойлаштиришди. Туркманистонликлар визасиз 53 та мамлакатга боришлари мумкин.\nУмумий рейтингни Афғонистон ва Ироқ якунлайди. Бу мамлакатларнинг фуқаролари 30та мамлакатга визасиз бора олади.\nHenley & Partnersнинг таъкидлашича, компания томонидан тузилган паспортлар индекси фуқароларнинг эркин ҳаракатланишини ва жаҳон саҳнасида мамлакатлар мақомини ўзида акс эттирган илк халқаро рейтинг ҳисобланади. 2018 йилдан бошлаб паспортлар рейтинги йилда бир неча бор ўзгартирилади.


изчил ҳамкорлик қилиши лозим\nЎзХДП Тошкент шаҳар кенгаши пленуми бўлиб ўтадиган бинога кираверишда депутатлар ва бир гуруҳ ёшларнинг суҳбатига гувоҳ бўлдик...\n— Мен пленумда шунчаки қатнашгани келмадим. «Истиқбол» ёшлар қаноти партиянинг таянчи ҳисобланади. Сафимиздаги ёшлар қанчалик ташаббускор ва фаол бўлса, партия янгиланиб, янада кучайиб бораверади. Шу боис пленумда фаолиятимизни ривожлантиришга доир таклифларимни билдирмоқчиман, — деди ЎзХДП Тошкент шаҳар «Ёш сиёсатчилар» клуби координатори Улуғбек Алиқулов.\n— Фаолиятим давомида шунга иқрор бўлдимки, сиёсий партия, депутат ҳаётий масалаларни қанча кўп кўтарса, ташаббускор бўлса, мавқеи шунчалик юқори бўлади. Одамлар амалий ишларга қараб баҳо беради. Партиямизнинг тарафдорлари тобора кўпайиб бораётгани ҳам унинг амалий ишлари билан боғлиқ. Шу боис партиямиз дастурий мақсадлари рўёбга чиқиши учун бир ёқадан бош чиқариб ҳаракат қилишимиз керак, дея фикрини давом эттирди Тошкент шаҳар Кенгашидаги ЎзХДП гуруҳи аъзоси Жасур Қулмуҳаммедов.\nПленум бошланди. Дастлаб партия кенгашлари ва гуруҳининг ўтган йилдаги фаолияти таҳлил этилди.\nТошкент шаҳар партия кенгаши раиси, халқ депутатлари шаҳар Кенгашидаги партия гуруҳи раҳбари Ҳайдар Бобохоновнинг ҳисоботи тингланди.\nҚайд этилдики, ўтган йили шаҳар Кенгашидаги ЎзХДП гуруҳи томонидан 11 масала партия гуруҳида, 2 масала доимий комиссия йиғилишида муҳокама қилинди. 2 масала сессияга олиб чиқилди. Хусусан, «Яшнобод туманида она ва бола саломатлигини муҳофаза қилиш, соғлом авлодни вояга етказиш ишларининг бориши тўғрисида»ги, «Миробод ва Олмазор туманларида иссиқлик энергияси самарадорлигини ошириш, уй-жой биноларида иссиқлик энергияси таъминотини белгиланган меъёрлар ва стандартлар даражасига етказиш, табиий газ ва электр энергиясидан фойдаланишнинг ҳолати тўғрисида»ги масалалар бўйича депутатлик назорати ўрнатилди. Шунингдек, Яккасарой туманида касб-ҳунар коллежлари битирувчиларини мутахассислигига кўра иш билан таъминлаш жараёнлари, Юнусобод туманида ёш оилаларни уй-жой билан таъминлаш, кам таъминланган оилаларга имтиёзли кредит олишда кўмак бериш тўғрисидаги масалалар ўрганилди.\nБундан ташқари, ўтган йили электоратни ўйлантираётган масалалар юзасидан мутасадди ташкилотлар раҳбарларига 84 депутатлик сўрови юборилди. Уларнинг аксариятига тегишли тартибда жавоб олинди.\nПленумда партия ташкилотлари ва гуруҳи олдида турган вазифалар ижросини таъминлаш бўйича қатор таклифлар билдирилди. Хусусан, халқ депутатлари Тошкент шаҳар Кенгаши депутати Муқаддас Раҳматуллаева партия гуруҳи манзилли ижтимоий ҳимоя масалалари билан боғлиқ қарорлар ижроси устидан қатъий депутатлик назорати ўрнатишда бошланғич ташкилотлар имкониятларидан самарали фойдаланиш таклифи билан чиқди.\n— Назорат-таҳлил тартибида ўрганиладиган ҳар бир масала учун, албатта, ишчи гуруҳи тузилиши ҳамда унинг иш режаси бўлиши, мутасадди ташкилотларнинг ҳисоботларини эшитиш мунтазам равишда олиб борилиши керак, — деди у.\n— Тўғри масалани кўтардингиз, — деди Чилонзор туман партия кенгаши раиси Рашид Муҳитдинов. — Шаҳарни ижтимоий-иқтисодий ривожлантириш, электорат манфаатларини ҳимоя қилиш кўп жиҳатдан жамоатчилик ва депутатлик назорати кучайиши билан боғлиқ. Гап шу ҳақда кетганда, бир таклиф айтмоқчиман. Доимий комиссиялар ва сессиялар қарорлари ижроси устидан мунтазам ва талабчанлик билан назорат олиб бориш керак. Масалан, битта долзарб масала сессия муҳокамасига олиб чиқилди. Энди шу масала юзасидан қабул қилинган қарор қандай ижро этилмоқда, бу борада аҳолининг муносабати қандай? Шу каби саволларга жавоб топиш учун электорат вакиллари билан учрашувларни изчил йўлга қўйиш керак, деб ўйлайман.\nДавлат дастуридан келиб чиқиб...\nПленумда «Соғлом она ва бола йили» Давлат дастурида белгиланган вазифалар ижросида барча бирдек масъул экани, кам таъминланган оилаларга моддий ва маънавий ёрдам кўрсатиш бўйича маҳалла ва бошқа жамоат тузилмалари билан ҳамкорликни янада кучайтириш кераклиги таъкидланди.\nДавлат дастури ижроси бўйича депутатлик, жамоатчилик назоратини кучайтириш йўлида партиямиз ташкилотлари томонидан олиб борилаётган ишларга танқидий ёндошиб, тегишли хулосалар чиқариб олишимиз керак бўлади. Бунда шаҳар Кенгашидаги партия гуруҳимиз ижтимоий масалаларни ҳал этиш бўйича қандай фаолият кўрсатаётганига алоҳида эътибор қаратиш зарур.\nКўриб чиқилган барча масалалар, билдирилган таклифлар асосида пленумда асосий вазифалар белгилаб олинди.\nЖумладан, ижтимоий ҳимояга муҳтож аҳоли манфаатларини ҳимоя қилиш, ижтимоий-сиёсий тадбирлар таъсирчанлигини ошириш, партия кенгашлари, депутатлар ва бошланғич ташкилотлар ҳамкорлигини изчил кучайтириб бориш бўйича чора-тадбирлар белгиланди.


Ўзбекистон Ислом ҳамкорлик ташкилоти Уставини ратификация қилди\n14:24 / 11.04.2016\nЎзбекистон Республикаси Президенти Ислом Каримов 2016 йилнинг 6 апрель куни “Ислом ҳамкорлик ташкилоти Уставини тасдиқлаш тўғрисида”ги қонунни имзолаган. Бу ҳақда uzdaily.uz хабар берди.\nЎзбекистон Республикаси Олий Мажлис қонунчилик палатаси ушбу қонун ҳужжатини 2016 йилнинг 18 мартида қабул қилган. 2016 йил 31 март кунида Ўзбекистон Республикаси Олий Мажлис Сенати ҳужжатни маъқуллаган.\nИслом ҳамкорлик ташкилоти Устави 2008 йил 14 март куни Дакарда қабул қилинган. 2011 йилгача у Ислом конференция ташкилоти деб аталган.\nРатификация ислом молия институтлари, жумладан, Ислом тарраққиёт банки (Ўзбекистон 2003 йилдан буён аъзо) маблағларини жалб этишни фаоллаштириш имконини беради.\nЎзбекистон ИҲТга 1996 йилда аъзо бўлган. Шундан буён ташкилотнинг сирқирра фаолияти ва тадбирларида иштирок этиб келади. Хусусан, Ўзбекистон томони 2016 йилда ИҲТ ташқи ишлар вазирлиги Кенгашида раислик қилади.\nИҲТ 1969 йили ижтимоий, иқтисодий ва сиёсий соҳаларда ислом бирдамлигини таъминлаш мақсадида ташкил этилган. Унинг таркибига 57та давлат киради.


Тошкент металлургия заводи 2020 йилнинг май ойида ишга тушади — Review.uz\nТошкент металлургия заводи 2020 йилнинг май ойида ишга тушади\nТошкент вилояти Зангиота туманида жадаллик билан барпо этилаётган Ўзбекистоннинг энг замонавий саноат корхоналаридан бири бўлган Тошкент металлургия заводининг ривожланиши учун янги имкониятлар юзага келмоқда.\nТошкент вилояти Зангиота туманида жадаллик билан барпо этилаётган Ўзбекистоннинг энг замонавий саноат корхоналаридан бири бўлган Тошкент металлургия заводининг ривожланиши учун янги имкониятлар юзага келмоқда. Бу ҳақида завод матбуот хизмати маълумот бермоқда.\nМазкур ўзгариш Ўзбекистон Республикаси Президентининг 2019 йил 2 ноябрдаги тегишли қарорида назарда тутилган.\nБугунги кунда давлатимизда импорт ўрнини босиш ва маҳсулот локализацияси бўйича кенг қамровли ишлар амалга оширилмоқда. Бундай режаларнинг салмоқли қисми Тошкент металлургия заводи зиммасига юклатилган. Зеро, завод қурилиш индустрияси, машинасозлик ва иқтисодиётнинг бошқа тармоқлари учун совуқ прокатли коррозияга қарши ҳимояланган қопламаларни ишлаб чиқарувчи илк корхонага айланиб, мазкур масала стратегик аҳамиятга эга бўлади.\nЗаводнинг ишга тушиши натижасида республиканинг металлургия маҳсулотига бўлган импорт тобелиги даражаси пасайиб, саноат имкониятлари сезиларли даражада ошади. Ўзбекистон иқтисодиётининг саноатлашувини инобатга олган ҳолда, ошиб бораётган бозор эҳтиёжларини қондириш учун келажакда 750 минг тоннага етказиш истиқболи билан технологик ечимларни ўзгартиришга қарор қилинган.\nНатижада корхона томонидан совуқ прокатли металлнинг биринчи рулони 2020 йилнинг май ойида ишлаб чиқарилади. 2023 йилда эса заводни тўлиқ қувват билан ишга тушириш режалаштирилган.\nЭслатиб ўтиш жоизки, ТМЗ учун жиҳозлар металлургия асбоб-ускуларини ишлаб чиқариш соҳасида дунёда етакчи бўлган Danieli концерни томонидан етказиб берилади. Етказиб берувчини танлашда нафақат жиҳозлар қиймати, балки концерн томонидан тасдиқланган замонавий технологик ва техник ечимлар, ишлаб чиқариш харажатларининг пастлиги ва албатта тайёр маҳсулот сифати инобатга олинган.\nЗавод қурилишида металлургия тармоғида дунёнинг етакчи лойиҳа-қурилиш ташкилотларидан бири бўлган “МетПром” компаниялар гуруҳи бош пудратчи ҳисобланади. Компания томонидан Тошкентда объектни лойиҳалаштириш, уни қуриш, ишга тушириш ва ходимларини ўқитиш амалга оширилади.\nЭслатиб ўтиш жоизки, ТМЗ учун жиҳозлар металлургия асбоб-ускуларини ишлаб чиқариш соҳасида дунёда етакчи бўлган Danieli концерни томонидан етказиб берилади. Етказиб берувчини танлашда нафақат жиҳозлар қиймати, балки концерн томонидан тасдиқланган замонавий технологик ва техник ечимлар, ишлаб чиқариш харажатларининг пастлиги ва албатта тайёр маҳсулот сифати инобатга олинган. Завод қурилишида металлургия тармоғида дунёнинг етакчи лойиҳа-қурилиш ташкилотларидан бири бўлган “МетПром” компаниялар гуруҳи бош пудратчи ҳисобланади. Компания томонидан Тошкентда объектни лойиҳалаштириш, уни қуриш, ишга тушириш ва ходимларини ўқитиш амалга оширилади.\n“Ўзиккиламчиранглиметалл” Осиё-Тинч океани минтақаси давлатлари бозорига чиқмоқчи\nЎзбекистон Қирғизистонга 560 минг долларлик инсонпарварлик ёрдамини юборди\nТуркияда "Жалолиддин Мангуберди" сериалининг суратга олиш ишлари бошланди (+фото)\nКеча, 11:20 9.9K\nКоронавирус пандемияси корхоналар фаолиятига қандай таъсир қилди\n15.07.2020 10:22 1.2K\n21.07.2020 09:30 938\n29.07.2020 12:40 722\nЯширин иқтисодиёт хавфсизликка таҳдид солувчи ҳодиса\nБарча учун бир хил ўйин қоидалари: хуфёна иқтисодиётни қисқартириш бўйича давлат сиёсати\nИюль ойининг сўнгги ҳафтасида пастлаган доллар курси август ойида яна кўтарилди\nЭнг қиммат палов Тошкент шаҳрида қайд этилди\nMicrosoft TikTok ижтимоий тармоғини сотиб олишга уриняпти


Трамп яна бир Хитой ширкатини АҚШда тақиқлашни кўриб чиқмоқда — Sof.uz\nЖАҲОН 34,087,749 25,329,756 1,016,631\nТрамп яна бир Хитой ширкатини АҚШда тақиқлашни кўриб чиқмоқда\n17.08 08:53 116 Технология\nАҚШ президенти Доналд Трамп бир қатор хитой компанияларини, шу жумладан Alibaba IT-гигантини АҚШдаги фаолиятини тақиқлаш масаласини кўриб чиқаётганини айтди.\n"Ҳа. Биз бошқа вариантларни кўриб чиқмоқдамиз ", - деди жаноб Трамп, Нью-Жерси штатининг Бедминстер шаҳрида бўлиб ўтган матбуот анжуманида, АҚШ ҳукумати Хитойнинг бошқа йирик технологик компанияларини, хусусан Alibaba'ни тақиқлашни режалаштирадими-йўқми деган саволга.\nAlibaba - Хитойнинг энг йирик интернет компанияси ва 1999 йилдан бери электрон тижоратда соҳасида фаолият олиб бормоқда. У бир нечта машҳур Интернет сайтларига, хусусан AliExprrss.com'га эгалик қилади.\nАвгуст ойи бошида АҚШ президенти маъмурияти Хитой технология компанияларига қарши қўлланилиши мумкин бўлган чора-тадбирлар дастурини тақдим этди. Дастур АҚШ илова дўконларидан Хитой дастурларини олиб ташлашни ва АҚШ дастурларини Хитой смартфонларига юклаб олишни тақиқлашни таъминлайди. Доналд Трампнинг таъкидлашича, Хитойнинг "TikTok" иловаси АҚШда Microsoft ёки бошқа бир компания сотиб олмаса, 15 сентябрдан бошлаб ишламайди. Microsoft TikTok'ни сотиб олиш учун 10 миллиарддан 30 миллиард долларгача тўлаши кутилмоқда.\nАлибаба Доналд Трамп Xитoй АҚШ ТикТок\n28.09 15:34 3343\nКеча, 14:59 1446\nКеча, 16:36 172 Тиббиёт\nКеча, 10:47 102 Жаҳон\nТрамп TikTok'ка қарши. АҚШ ва Хитой ўртасидаги технологик лидерлик кураш қандай кетяпти\n28.09 16:18 70\nПекиндаги автокўргазма қандай бошланди (фотожамланма)\n28.09 14:50 311 Жаҳон


САЙЁР НЕРВ НЕВРОПАТИЯСИ » Тиббий психология – Расмий сайт\nЯнгиликлар » Энциклопедия » САЙЁР НЕРВ НЕВРОПАТИЯСИ\nСАЙЁР НЕРВ НЕВРОПАТИЯСИ\nСайёр нерв (n. vagus) барча краниал нервлар ичида энг узуни ҳисобланади. Сайёр нерв дифтерия, порфирия, метаболик бузилишлар, умуртқа артерияси аневризмаси ва аномалияси вертебробазиляр инсульт ва ўсмаларда кўп зарарланади. Сайёр нерв тармоқлари жуда кўп бўлиб, уларнинг ичида ҳиқилдоқнинг юқори нерви (n. laryngeus superior) ва ҳиқилдоқнинг қайтувчи нерви (n. laryngeus recurrens) зарарланишлари кўпроқ учрайди.\nҲиқилдоқнинг юқори нерви невралгияси. Ҳиқилдоқнинг юқори нерви сезги, ҳаракат ва парасимпатик толалардан иборат бўлиб, ички уйқу артериясининг орқа томонидан ўтади ва ҳиқилдоққа боради. Унинг ҳаракат толалари ҳиқилдоқ ва ҳалқум мускулларининг бир қисмини иннервация қилса, сезги ва парасимпатик толалари, асосан, ҳиқилдоқнинг устки ва тилнинг орқа қисмларини иннервация қилади.\nҲиқилдоқнинг юқори нерви кўпинча ички уйқу артерияси ва юқори ҳиқилдоқ соҳасида ўтказиладиган хирургик операциялардан сўнг зарарланади. Баъзида унинг сабаби аниқланмай қолади. Касаллик ҳиқилдоқ соҳасида 1-2 дақиқагача давом этадиган кучли оғриқ хуружлари билан намоён бўла-ди. Оғриқ хуружи пайтида кетма-кет йўтал тутади. Бу нервни қалқонсимон тоғайнинг юқори қисми соҳасида ҳиқилдоқни ён томондан босиб текшириш мумкин. Бунда оғриқ хуружи яна қўзғайди.\nҲиқилдоқнинг қайтувчи нерви невропатияси. Ҳиқилдоқнинг қайтувчи нерви ҳам ҳаракат, сезги ва парасимпатик толалардан иборат бўлиб, бўйин ва кўкрак қафаси ичида жойлашган йирик қон томирлар (arcus aortae, a. subclavia) ёнидан ўтади. N. laryngeus recurrens ушбу соҳада жойлашган бир қанча симпатик ганглиялар ва n. laryngeus superior билан анастомозга эга. Бу нервлар қон томир чигалларини ҳам иннервация қилади. Шунинг учун ҳам ангиохирургия ва кардиохирургия амалиётида бу нервлар зарарланиши учраб туради. Айниқса, аорта аневризмаси, бўйин ва кўкрак қафасида ўтказиладиган хирургик операцияларни бунга мисол қилиб кўрсатиш мумкин. Бироқ 30 % ҳолатларда касаллик сабаби аниқланмай қолади. Бундай пайтларда идиопатик невропатия ҳақида сўз кетади.\nКасалликнинг асосий клиник белгиси – бу овознинг йўқолиши. Агарда бир томондаги қайтувчи нерв зарарланса, дисфония, иккала томондаги қайтувчи нерв ҳам зарарланса, афония ривожланади. Дисфагия кузатилмайди. Оғриқлар ҳам бўлмайди. Ҳиқилдоқнинг юқори нерви зарарланиши учун кучли оғриқлар хос бўлса (шу боис невралгия дейилади), ҳиқилдоқнинг қайтувчи нерви зарарланиши учун бундай оғриқлар хос эмас (шу боис, невропатия дейилади), балки дисфония ва афония хос. Шу белгиларга қараб, иккала касаллик орасида қиёсий ташхис ўтказиш мумкин.\nҚўшилган: 15:35 / 16-04-2021 Ўқилди: 57


«Навоийнинг янги ғазалини эшитдик». Нима учун халқ Шерали Жўраевни яхши кўради? » Ўзбекистон янгиликлари – Zamin.uz\nБу йил халқимиз буюк санъаткор Комилжон Отаниёзовнинг 100 йиллик юбилейини катта тантана билан нишонлади. Унинг ўзбек қўшиқчилик ва мусиқа санъатига қўшган улкан ҳиссаси эҳтиром билан ёдга олинди. Сўзга чиққанлардан аксарияти бундай буюк санъаткор 100 йилда бир дунёга келишини қайта-қайта таъкидладилар.\nБиз кейинги уч йилда санъатимиз, маданиятимиз ва маънавиятимизнинг уч буюк намояндасидан ажралдикки, бу йўқотишлар ҳали узоқ вақт маданий ва маънавий ҳаётимизда ўзларини яққол билдириб туради. Мен Шайх Муҳаммадсодиқ Муҳаммад Юсуф ҳазратни, шоирлар Эркин Воҳидов ва Абдулла Ориповлар (Яратган уларни ўз раҳматига олган бўлсин) ҳақида ёзаётганлигимни ҳаммангиз сезиб турганингизга ҳеч бир шубҳам йўқ. Биз уларни ҳаётлигида ҳурмат қилдик, улардан ўргандик, улардек бўлишга интилдик. Лекин биз уларга кўрсатишмиз керак бўлган эҳтиромнинг юздан бирини ҳам кўрсатганимиз йўқ. Биз ҳали ҳам бу буюк инсонларнинг халқимиз учун қилган ҳизматларини тўлиғича англаб етмадик.\nАнглаганимизда эди, кўзимиздан ёш узилмаслиги, улар вафоти муносабати билан бошланган мотам тугамаслиги керак эди. Албатта, бу инсонларнинг меҳнатлари, қолдирган маънавий мерослари ҳали чуқур таҳлил қилинади.\nМенинг мақолам бу инсонлар амалга оширган улкан ишларни эслаш ҳақида эмас. Балки бундай буюклардан яна борми? Агар бор бўлса, биз уларнинг қилган ишларини чуқур англаб етамизми? Шунга яраша эҳтиром кўрсата оляпмизми? Шу каби саволларга жавоб беришга қўлимдан келганича ҳаракат қилишдир. Юқорида қўйилган уч саволнинг биринчисига мен «ҳа» деб, қолган иккитасига эса «йўқ» деб жавоб берган бўлар эдим.\nБиз йўқотган уч буюкдан кейин яна бир буюк ижодкор инсон қолди ва унга узоқ умр тилаб қоламиз. У Ўзбекистон халқ артисти, Алишер Навоий номидаги давлат мукофоти соҳиби, халқимизнинг буюк ҳофизи Шерали Жўраевдир!\nЮқорида қўйилган — «Бу буюк инсонинг қилган ишларини чуқур англаб етаяпмизми? деган саволга «йўқ» деб жавоб беришимнинг ўзига яраша сабаблари бор. Мен санъаткорлар қатнашган турли давраларда икки марта «Шерали Жўраев санъатига қандай баҳо берасиз?» деган саволга бир хил — яъни «У кишининг такрорланмас овози бор, лекин санъаткор сифатида менинг ўрганадиган ҳеч нарсам йўқ» деган жавобни эшитганман. Бундай жавоб берган ҳар икки санъаткор ҳам Ўзбекистонда хизмат кўрсатган артистлар эди. Демак, шундоқ унвонли санъаткорлар ҳофизнинг муваффақияти, ўлмас санъати сирларини англамаган экан, оддий халқ буни англаб етиши қийинлиги турган гап. Мен созанда ҳам, хонанда ҳам эмасман. Лекин оддий бир санъатсевар инсон сифатида ҳофизнинг буюклик сирларини изоҳлашга ҳаракат қиламан.\n1. Бирор мумтоз қўшиқни, масалан «Қаро кўзим»ни диққат билан тингланг. Қўшиқдаги мусиқага алоҳида эътибор беринг. Куй бир маромда ўзгармасдан давом этаверади. Яъни мусиқа санъаткорлар тили билан айтганда фақат «усул» беряпти холос. Замонавий эстрада қўшиқчиларида ҳам худди шундай ҳол — яъни куй айтилаётган «сўз»га жўр бўлади. Бу нарса, айниқса Хоразм қўшиқларида яққолроқ сезилади. Ҳофиз эса қушиқ — бу дилдан отилиб чиқаётган нола эканлигини биринчи бўлиб англаб етди. Шу сабабли бу нолани бошқа қалбларга етказиш учун «сўз»ни биринчи ўринга қўйди. Қўшиқдаги ҳар бир сўзнинг мазмунига мос овоз, интонация танланди. Куй эса қўшиқ руҳиятини акс этадиган қилиб танланади. Қўшиқдаги сўз тингловчига аниқ етиб бориши учун «Сўз» кетаётганда куй пауза пайтидаги овознинг «чораги»дан ҳам пастроқ янграйдиган қилиб танланади.\nШу туфайли куй усул берибгина қолмай, балки шеърда акс этмай қолган ҳолатларни ҳам ҳис этишга ёрдам бера бошлайди. Бунинг натижасида қўшиқ сўзлари тингловчи қалбига бир тинглашнинг ўзида муҳрланиб қоладиган даражага етади. Сўзимнинг исботи сифатида «Мени кутгил» қўшиғини тинглашни тавсия этаман.\n2. Мактабдаги мусиқа дарслари давридан биламизки, композиторлар шеърга куй басталаганларида шеърни мусиқий қолипга жойлайдилар, қолип одатда, дастлабки тўрт сатр учун ва нақорат учун яратилади. Қолган тўртликлар ҳам шу қолип асосида куйланаверади, деб ҳисобланади. Ҳофиз ўз қўшиқлари халқ дилига яхшироқ етиб бериши учун бу «қолип» дан бошқачароқ фойдалана бошлади. Яъни айрим тўртликлар учун янги «қолип» яратилади. Чунки бу тўртликнинг моҳиятини халққа етказиш учун танланган овоз ва куй аввалги колипга тушмас эди. Турли хил мусиқий қолипларга солинган қўшиқлардан бири «Муқаддас аёлни» тингласангиз, юқоридаги фикрнинг тўғрилигига амин бўласиз.\n3. Шеърнинг руҳиятини, ундаги бор ҳиссиётларни тингловчига тўлиқ етказа оладиган қўшиқлар яратгани туфайли Ҳофиз Эркин Воҳидов, Абдулла Орипов, Омон Матжон, Ҳалима Худойбердиева, Тўра Сулаймон, Сирожиддин Саййид ва бошқа шоирларни нафақат элга яхшироқ танитди, балки халқ қалбида уларнинг ижодига улкан қизиқиш ва муҳаббат уйғотди. Бу борада мен билан баҳслашманг: юқоридаги шоирларнинг на ўзини, на китобини кўрган, аммо уларнинг ўнлаб, йигирмалаб шеърини ёд айтиб берадиган танишларим бор, ҳаммаси Шерали Жўраевдан эшитиб ёдлаган.\nХудди шундай Алишер Навоий, Бобур, Машраб, Махтумқули, Воқиф, Румий ва бошқа классик шоирларнинг шеърлари асосида шундай буюк қўшиқлар яратилдики, халқ уни ҳеч бир таржима ёки изоҳларсиз тушундилар ва шу орқали бу буюкларга яқинроқ бўлдилар. Бу ўринда германиялик бир журналистнинг фикрининг келтиришни ўринли деб билдим. У шундай деган эди:\n«Одамларга Навоий асарларини изоҳлаш ёки таржима орқали етказмоқчи бўлишяпти. Навоийни халқ англаши учун Шерали Жўраевнинг Навоий ғазалаллари билан айтиладиган ашулаларни эшиттириш энг яхши самара беришини англаш вақти етди».\nҚизиғи шундаки, «Эй хуш улким» сингари қўшиқларни куйлаганда «Навоийнинг янги ғазалини эшитдик», деб юборган одамларни кўрганман.\n4. Шерали Жўраев ижодий фаолиятини бошлаган пайтда саҳнада Комилжон Отаниёзов, Фахриддин Умаров, Таваккал Қодиров каби забардаст санъаткорлар фаолият юритардилар. Ҳофиз уларни ўзининг устози деб билди ва уларнинг санъатидаги энг яхши жиҳатларидан ўз фаолиятида фойдаланди. Лекин у ўз йўлини яратди. Бу йўлдан адашмай, олға интилди. Энг аввало, Аллоҳ инъом этган бетакрор овоздан ўринли фойдаланди.\nЮқорида таъкидлаганимдек, ҳофиз қўшиқда «Сўз»ни биринчи ўринга қўяди. Шу туфайли у яратган қўшиқлар шеърлари бадиий жиҳатдан мукаммал, мазмунан теран, мантиқий пухта, тарбиявий жиҳатдан энг илғор бўлиб, юксак ғояларни илгари суради.\nТурли сабабларга кўра, ҳофиз деярли 20 йил катта саҳнадан четда турди. Лекин унинг қўшиқлари халқимиз қалбида чуқур илдиз отгани учун ҳофиз доимо эл ардоғида бўлди. Сўнгги пайтларда ҳофизнинг турли йирик тадбирларда иштирок эта бошлагани элимиз томонидан катта мамнуният билан кутиб олинди.\nМана, ниҳоят, ҳофиз юртнинг энг катта саҳнасида ўз концертини ўтказадиган бўлди.\nСени бу улкан байрам билан табриклайман! Буюк санъаткорни халқимизга қайтариб берган Президентимиз доимо эл ардоғида бўлишини тилаб қоламан!\n13:55 Ёниб куйлаган юрак ёхуд Хоразм булбули\n12:12 Венгриялик профессор Шерали Жўраевнинг қўшиғини эшитиш учун сафарини кечиктирди\n21:26 Ўзбекистон миллий мадҳияси муаллифи 100 ёшда


OzodTa’sir: Милиция Асакадаги кўмир омборини тартибга келтирди\nОзодликнинг Асака туманидаги кўмир омборидаги ур-йиқитлар, кўмирнинг баланд нархларда сотилаётгани ҳақидаги хабаридан сўнг бир кун ичида омборда тартиб ўрнатилди. Бу ҳақда хабар берган Озодлик манбаларига кўра, туман ички ишлар бўлими бошлиғи, МХХ вакиллари ва прокурор ўзлари 24 ноябрь куни кўмир омборига бориб, тартиб ўрнатган.\nАсака кўмир омборидан бир неча кундан бери кўмир сотиб ололмаётган харидорлардан бирининг айтишича, Озодлик мақоласидан сўнг бир кун ичида кўмир омбори тартибга келтирилди:\n“Мақола чиққандан сўнг бу ер тўполон бўлиб кетди. Кеча эрталабдан МХХ, ИИБ бошлиқлари, прокурор ва бир гуруҳ милиция ходимлари келишди. Бир куннинг ўзида ҳаммаёқни тартибга келтириб қўйишди. Ҳозир кўмир фақат милиция ходимлари назоратида чиқяпти. Овоз кучайтиргич билан одамларни тартибга чақириб туришибди”, деди харидорлардан бири.\nИсми сир қолишини сўраган бошқа бир хариборнинг айтишича, 25 ноябрь куни ҳам милиция бошлиғи ва ўринбосарлари эратлабдан омборни назорат қилиб турибди:\n“Аввалги кунлар кўмирни экскаваторда юклаб, унинг бир чўмичини бир тоннадан деб ҳисоблашаётганди. Энди эса, тарозида тортиб чиқариляпти. Бундан ташқари кўмир нархлари ва ишонч телефонлари ёзилган катта плакатларни илиб қўйишган. Дон маҳсулотлари комбинатининг милициялари ҳам ёрдамга келган. Фақат, мошиналарни навбатга қўйишни тартибга солишолмаяпти, чунки роса мошина кўпайиб кетган”, деди харидор.\nЭслатиб ўтамиз Озодлик 23 ноябрь куни Андижон вилоятининг Асака ва Қўрғонтепа туманларидаги кўмир омборларида кўмир сотиб олиш учун ур-тўполон бўлаётгани ҳақида хабар берган эди.\n“Ун заводи олдида жойлашган кўмир складида бир неча кундан буён ур-тўполон. “Асакадон”ни мелисалари ҳам эплай олмаяпти. Участковой эса қочиб кетган. Ҳар куни 100-150 одам кўмир олиш учун келади. Ким уддабуронлик қилса, бир-икки сўм устига пул берса¸ ўша кўмир олаяпти. Қолганлар эса жанжал қилаяпти”, деб ëзган эди асакалик манба.\nМақолада тилга олинган Қўрғонтепа туманидаги кўмир омборида тартиб ўрнатилган ёки ўрнатилмагани ҳақида Озодликда ҳозирча маълумот йўқ.


Яқингача ҳар қандай китоб, нашр (айниқса, кириш қисми) “айтганларидек“, “таъкидлаганларидек“ деган иборалар билан бошланар эди. Ўша вақтда буни ҳеч ким эътиборга олмаган, худди асли шундай бўлиши керакдек қабул қиларди. Тадқиқот қайси йўналишда олиб борилган бўлса, албатта битта “доно фикр” билан бошланиши керак ва иш гўё ўша фикрни исботлашга қаратилгандек кўринарди.\nТўғри, Шарқ мамлакатларида саройга яқин мулозимлар ҳукмдорни мақтовларга кўмиб, “яхшисини ошириб ёмонини яшириб” китоблар битган. Лекин бу ҳар бир ҳукмдор ёки сулола учун кўпи билан бир-икки тарихчидан ошмаган.\nБиз эса кейинги 80 йил давомида оммавий равишда гоҳ у сиёсатчини, гоҳ бунисини алқаб, доно фикрларини келтириб илмий адабиётлар нашр этдик, мақолалар ёздик, диссертациялар ҳимоя қилдик. Оқибатда одамлар онгида тарих ўзгарувчан, ҳамма ўзига мослаб талқин қилса бўладиган фандек кўрина бошлади, ҳатто қоида каби одамлар онгида ўрнашди. Аслида фан чексиз ва у ҳар қандай доно фикрни инкор этиши мумкин.\n“Хўш бунинг нимаси ёмон?“ дегувчилар ҳам топилади.\nГап шундаки 1937 йилда И.Сталиннинг “ВКП(б) нинг қисқача сиёсий тарихи” рисоласи нашр этилди. Бу “қисқача” брошюрача совет давлати яшаган бутун даврда тарихий тафаккурни йўналтириб борувчи “шамчироқ“ вазифасини ўтади. Яъни тарихга синфий нуқтаи назардан ёндашиш, ҳар қандай тадқиқот охир-оқибат коммунистик мафкуранинг нақадар “ҳаққоний” эканлигини исботлашга қаратилиши лозимлиги уқтирилди.\nШундан бошлаб барча нашрларда улуғ доҳий В.И.Ленин ва бири иккинчисини инкор қилувчи партия съездларидан иқтибос келтирила бошланди. Хуллас “брошюрача“ ўзининг миссиясини ортиғи билан ўтадики, тадқиқотчилар тугул, оддий ўқувчи ҳам тарихий адабиётнинг шу жойини ўқимай ташлаб кетадиган ёки ижирғаниб отиб юборадиган бўлди.\nКейинги вақтларда тарихий адабиётлар, илмий тадқиқот ишлари бундай ҳолатлардан холи тарзда нашр этилаётгани қувонарли, албатта. Тўғри-да, агар юқоридаги ҳолат давом этадиган бўлса, тарих сиёсатга хизмат қиладиган бўлса, бизнинг жамият собиқ яккапартияли тузум сарқитларидан бутунлай халос бўла олмайди.\nКиритилди: 19:30 23.05.2020. Ўқилди: 1985 марта. Фикрлар сони: 0 та.


Саманта Пауэр Виталий Чуркинни яхши сўзлар билан хотирлади\n11:13 / 26.02.2017\nАҚШнинг БМТдаги собиқ доимий вакили Саманта Пауэр The New York Times нашридаги мақоласини Россиянинг БМТдаги доимий вакили, 20 февралда иш жойида вафот этган марҳум Виталий Чуркинга бағишлади. Бу мақола нашрнинг 26 февралдаги сонида "Менинг дўстим, Россия доимий вакили" сарлавҳаси остида чиқади.\nПауэрнинг айтишича, унинг Чуркин билан биргаликдаги иши давомида у Россия вакилининг энг "кўзга кўринган" рақиби бўлган. Пауэр россиялик дипломат ажойиб юмор ҳисси эгаси ва яхши дўст ҳамда Россия ва АҚШнинг умумий иши учун ҳақиқий умид бўлганини таъкидлаб ўтди. "Мен унинг ўлими туфайли мусибатдан адойи тамом бўлдим", деб ёзади Пауэр.\nПауэр, шунингдек, ўзидан аввалги ҳамкасби Сьюзан Райснинг унга Чуркин билан яхши муносабатда бўлиши лозимлиги, чунки "У сени ақлдан оздиради. Бироқ сиз бир-бирингизга керак бўласиз" деб айтган сўзларини эслаб ўтди. Пауэр Чуркин билан мунозаралари кўпинча муросасиз баҳсларга айланиб кетиши, гоҳида унинг россиялик дипломатга адовати уларнинг ҳамкорлигига путур етказгани, бироқ биргаликда ишлаш кераклигини англаганини эслаб ўтди.\n"Давлатларимиз ўртасида муносабатлар қанчалик ёмонлашиб кетгани аҳамиятга эмас ва биз биргаликдаги ишимиз давомида бу муносабатлар жуда ёмонлашиб кетганини сезганмиз, бироқ бизда умумий жиҳатлар кўп бўлган. Биз иккимиз спортни хуш кўрардик ва мен унга ягона маротаба боғланолмаган пайтим Россия терма жамоаси Олимпия медали учун кураш олиб бораётган бўлган", деб ёзди Паэур.\nПаэурнинг айтишича, Чуркин хоккей ва теннисни яхши кўрган, у эса бейсбол ишқибози бўлган. У харчанд уринмасин, Чуркинни бейсбол ҳам қизиқ спорт эканлигига ишонтира олмаган. Пауэр Чуркин ва унинг рафиқасининг театрга муҳаббатини ҳам қайд қилиб ўтди. Паэрнинг айтишича, Чуркин у Шукроналик кунига уйига таклиф қилган БМТ бўйича ягона ҳамкасби бўлган.\n"Виталий ўз профессионал ҳаётини ўзи севган ватани, маданияти ва удумларни ҳимоя қилиб ўтказди. У президент Путин ҳақидаги фикрларини айтмаган бўлса-да, менда у Россиянинг Путин бошчилигида халқаро майдонга келишини юқори баҳолаши, бироқ тинчлик йўлларини афзал кўриши борасида тасаввур пайдо бўлган", деб эслаб ўтди Пауэр.\nПаэрнинг таъкидлашича, БМТга бошқа дипломатлар келиб-кетган бир пайтда ягона нарса ўзгаришсиз қолган: дарғазаб рақиб, меҳрибон дўст ва ўз ватанини севувчи ва у билан фахрланувчи, Россиянинг ашаддий ҳимоячиси Виталий Чуркин.\nПауэр ўз сўзлари якунида АҚШ бошқа давлатлар билан муносабатларни тиклаши учун ўз позицияларини қатъиятлик билан ҳимоя қилиш билан бирга у билан норози бўлганлардан юз ўгирмаслиги кераклигини айтиб ўтди.\nЧуркиннинг ўрнини ким эгаллагани маълум қилинди\nВиталий Чуркин ўлимидан кейин Жасорат ордени билан тақдирланди\nҚатъий аксилроссия позицияси вакили марҳум Чуркинни дипломатия маэстроси деб атади\nВиталий Чуркиннинг ўлими сабаби бўйича илк тахмин билдирилди


Майк Тайсон ва Рой Жонс ўртасидаги жанг ЖОНЛИ ЭФИРда намойиш этилади - Zamin.uz\n29 ноябрь куни Калифорнияда бокс афсоналари Майк Тайсон ва Рой Жонс ўртасидаги жанг бўлиб ўтади. Жангга бўлган катта қизиқиш ва томошабинларнинг мурожаатларини инобатга олган ҳолда УЗРЕПОРТ ТВ ушбу тўқнашувни Ўзбекистонда трансляция қилиш учун эксклюзив ҳуқуқларни қўлга киритди. Бу ҳақда телеканал расмий сайтида хабар берилди.\nЖонли эфир Тошкент вақти билан эрталабки соат 07:00да бошланиши режалаштирилган. Мусобақани такроран 29 ва 30 ноябр кунлари соат 21:00да УЗРЕПОРТ ТВда кўриш мумкин бўлади.\nМаълум қилинишича, жанг ғолиби жаҳон бокс кенгашининг (WБC) "Frontline Battle Belt" деб номланган махсус камарига эга бўлади.\nAввалроқ, матбуот анжумани пайтида 54 ёшли Тайсон мухлисларни "ҳақиқий жанг" ўтказишига ишонтирганди. Жонс ҳам бўлажак рақибининг сўзларини қўллаб-қувватлади. "Aгар ҳақиқий жанг бўлишига ишонмаётган бўлсангиз, демак сиз боксни тушунмайсиз. Майкга қарши кўргазмали жангга ким ҳам чиқарди? Биз шлемсиз жанг қиламиз. Кўргазмали жанг? Йўқ, барчаси реал бўлади", - дея қўшимча қилди Рой Жонс. «Замин» янгиликларини «Вконтакти»да кузатиб боринг\n31-10-2020, 18:13, Спорт


“Бир-биримиздан бунчалик узоқлашиб кетамиз деб ўйламагандим”. Пеле Путинга хат ёзди | Qalampir.uz\n“Бир-биримиздан бунчалик узоқлашиб кетамиз деб ўйламагандим”. Пеле Путинга хат ёзди\nСпорт\t02 Июнь 21:21 20053\nБразилиялик футболчи Пеле Россия Президенти Владимир Путинга очиқ хат йўллаб, Украинадаги босқинни тўхтатишга чақирди. У ўзининг мактубини Instagram’даги саҳифасига жойлади.\nПеле ўз постини Жаҳон Чемпионати-2022 плей-офф босқичининг (3:1) ярим финалида курашаётган Украина ва Шотландия ўртасидаги ўйин олдидан эълон қилди.\n“Владимир Путин, Украина терма жамоаси камида 90 дақиқа ўз мамлакатини қамраб олган фожиани унутишга ҳаракат қилмоқда. Жаҳон Чемпионатига чиқиш жуда қийин вазифа. Кўплаб одамларнинг ҳаёти хавф остида қолаётган вазиятда бу деярли имконсизга айланади.\nМен ушбу ўйиндан илтимос қилиш имконияти сифатида фойдаланмоқчиман: буни тўхтатинг! Давом этаётган зўравонликларни мутлақо оқлаб бўлмайди.\nБу тўқнашув шафқатсиз, асоссиз ва оғриқ, қўрқув, даҳшат, азобдан бошқа ҳеч нарса келтирмайди. Буни давом эттириш учун ҳеч қандай сабаб йўқ.\nАввалроқ учрашган вақтимизда, бир-биримизга табассум билан узоқ вақт қўл бериб кўришганимизда, бир-биримиздан бунчалик узоқлашиб кетамиз деб ўйламагандим. Қуролли тўқнашувлар фақат халқларни бир-биридан ажратиш учунгина мавжуд.\nМен ўз халқи хавфсизлиги учун ваҳшийликларни тарғиб қилган умуртқасиз раҳбарларни эшитган ва урушларни кўрган саксон йилни яшадим.\nБу урушни тўхтатиш сизнинг қўлингизда. 2017 йил Москвадаги сўнгги учрашувимиз вақтида мен кўришган ўша қўлларда”, деб ёзади собиқ футболчи.\nМаълумот ўрнида, Пеле футбол бўйича ягона уч карра Жаҳон чемпиони (1958, 1962, 1970). У Бразилия терма жамоаси сафида 92 та ўйин ўтказиб, 77 та гол урган. Пеле Халқаро футбол федерацияси талқинига кўра, ХХ асрнинг энг яхши футболчиси деб тан олинган. Форвард Бразилиянинг “Сантос” (1956-1974) ва Американинг “Нью-Йорк Космос” (1975-1977) клубларида ўйнаган. Бразилиялик футболчи фаолиятидаги 1279 та гол муаллифи сифатида Гиннеснинг рекордлар китобига киритилган.\nАввалроқ, Мюнхеннинг “Бавария” клуби футболчиси Томас Мюллер Украинадаги вазият ҳақида фикр билдириб, урушни тўхтатишни сўраган эди.\n“Уч ой олдин биз Киевда ўйнагандик. Нима бўлаётганига ҳалигача ишонмаяпман”, деб ёзганди у ўзининг Instagram’даги саҳифасида.\nПутин Пеле Россия-Украина уруши Украинага босқин\n01 Июль 20:52 77572\n01 Июль 08:15 72609\n02 Июль 08:30 69689\n01 Июль 21:34 61899\n02 Июль 17:23 57240


Афғонистонда ҳаво ҳужумлари оқибатида тинч аҳоли вакиллари ҳалок бўлди\n13:38 / 04.03.2017\nАфғонистоннинг ғарбий қисмида авиазарбалар натижасида камида 9 нафар тинч аҳоли вакили ҳалок бўлди, 20га яқин инсон жароҳатланди. Бу ҳақда Пажвак агентлиги тиббиёт ходимларига асосан хабар берди.\nҲодиса Фарах вилоятидаги Бола Булук округида жума куни юз берган. Маҳаллий шифохона вакилининг хабар беришича, болалар ҳалок бўлган, жароҳатланганлар орасида аёллар бор, уларнинг аҳволи анча оғир.\nМаҳаллий губернатор ўринбосари Муҳаммад Юнус Расули эса ҳалок бўлганлар бўйича умуман бошқа маълумотларни келтирган, у тўрт қурбон ва беш жароҳатланган инсон ҳақида хабар қилди. Бироқ у зарбалар айнан ким томонидан берилганига ойдинлик киритмади. Агентликнинг Twitter’да ёзишича, зарба афғон ҳарбийлари томонидан амалга оширилган.\n"Ҳодиса жума куни рўй берди. “Толибон” ҳаракати тўқнашувлар вақтида ўзини ҳимоя қилиш мақсадида фуқаролардан қалқон сифатида фойдаланди", - дея маълум қилди Расули. Унинг таъкидлашича, охирги уч кун давомида хавфсизлик кучлари вилоятда кенг кўламли амалиёт ўтказган.\nҲодиса оқибатида жабрланган Аҳмад Шоҳ агентликка батафсил маълумотлар берди. "Биз Жар Охунд туманига етганимизда иккита вертолёт келди, биз машинадан барча аёлларни чиқардик, бу оддий фуқаролар эканлигимизни кўрсатиш мақсадида қилинди, бироқ улар бизга қарата ўт очишди", - дея хабар берди у.\nМаълумот учун, Афғонистондаги вазият сўнгги ойларда сезиларли ёмонлашди. Илгари мамлакатнинг қишлоқ жойларида катта ҳудудларни эгаллаб олган “Толибон” радикал ҳаракати йирик шаҳарларга ҳужум бошлади. Бундан ташқари, мамлакат ҳудудида ўтган йилга нисбатан ИШИД гуруҳининг таъсири ўн мартага ошди.\nЎзбекистон ҳарбий делегацияси Афғонистонга ташриф буюрди\nПаспортингиз муддати тугаганлиги ҳақида хабарнома борамиз!


ЛОРАТАДИН SD | Новости фармацевтики и медицины на портале Apteka.uz (Узбекистан)\nҚЎллаш БУЙИЧА йўриҚнома\nПрепаратнинг савдо номи: Лоратадин SD\nфаол модда: лоратадин – 10 мг;\nёрдамчи моддалар: лактоза (сут қанди), картошка крахмали, микрокристаллик целлюлоза, магний стеарати.\nТаърифи: оқ рангли, иккиёқлама қавариқ шаклли, думалоқ таблеткалар.\nАллергияга қарши, қичишишга қарши ва антиэкссудатив таъсир кўрсатади. Семиз ҳужайралардан гистамин ва лейкотриен С4 ни ажралиб чиқишини ингибирлайди. Н1-гистамин рецепторларини танлаб блоклайди ва силлиқ мушаклар ва томирларга гистаминнинг таъсирини олдини олади, капиллярлар ўтказувчанлигини камайтиради, экссудацияни тормозлайди, қичишиш ва эритемани камайтиради. Аллергик реакцияларни ривожланишини олдини олади ва кечишини енгиллаштиради. Аллергияга қарши таъсири Лоратадин қабул қилинганидан сўнг 30 минутдан кейин ривожлана бошлайди, 8-12 соатдан кейин максимумига етади ва 24 соат давом этади. Дори воситаси марказий нерв тизимига таъсир қилмайди, антихолинергик ва седатив таъсир кўрсатмайди.\nМеъда-ичак йўлларида тез ва тўлиқ сўрилади. Максимал самарага эришиш вақти (ТСmax)– 1,3–2,5 соат; овқат қабул қилиш уни 1 соатга секинлаштиради. Кекса одамларда максимал концентрацияси (Сmax) 50% га ошади, жигарнинг алкоголли шикастланишида – касалликнинг оғирлигини ошиши билан ошади. Овқат билан дори воситасининг сўрилиши 40% га, унинг фаол метаболитиники эса – 15% га ошади.\nПлазма оқсиллари билан боғланиши – 97%.\nЖигарда цитохром Р450 3А4 (CYP3А4) изоферменти ва камроқ даражада 2D6 (CYP3D6) иштирокида фаол метаболити дезкарбоэтоксилоратадин (дезлоратадин) ни ҳосил бўлиши билан метаболизмга учрайди.\nЛоратадин ва метаболитининг плазмадаги мувозанатли концентрацияси (Css) га юборишнинг 5 суткасида эришилади.\nГематоэнцефалик тўсиқ орқали ўтмайди. Лоратадиннинг яримчиқарилиш даври (Т1/2) – 3 – 20 соат (ўртача 8,4 соат), фаол метаболитиники – 8,8-92 соат (ўртача 28 соат); кекса пациентларда мувофиқ равишда – 6,7-37 соат (ўртача 18,2 соат) ва 11-38 соат (17,5 соат). Жигарнинг алкоголли шикастланишида Т1/2 касалликнинг оғирлигини ошиши билан ошади. Буйраклар орқали ва ўт-сафро билан чиқарилади.\nСурункали буйрак етишмовчилиги бўлган пациентларда ва гемодиализ ўтказишда лоратадиннинг фармакокинетикаси амалда ўзгармайди.\nПрепарат қуйидагиларда қўлланади:\n- мавсумий ва доимий аллергик ринитни, конъюнктивитни даволаш;\n- эшакемини даволаш (шу жумладан сурункали идиопатик эшакеми);\n- Квинке шишини даволаш;\n- гистаминни ажралиб чиқиши келтириб чиқарган псевдоаллергик реакцияларни даволаш;\n- қичишувчи дерматозларни даволаш;\n- ҳашоратлар чаққандаги аллергик реакцияларни даволаш;\n- турли этиологияли қичишишларни даволаш.\nКатталарга ва 12 ёшдан катта болаларга препаратнинг тавсия қилинадиган дозаси суткада 1 марта 10 мг ни ташкил қилади. 2 ёшдан 12 ёшгача бўлган болаларга тана вазни 30 кг дан кам бўлганида тавсия қилинадиган доза суткада 1 марта 5 мг ни; тана вазни 30 кг ва ундан ортиқ бўлганида суткада 1 марта 10 мг ни ташкил қилади. Жигар фаолиятининг бузилиши ёки буйрак етишмовчилиги бўлган (калава фильтрациясининг тезлиги минутига 30 мл дан кам) пациентларда препаратнинг бошланғич дозаси суткада 1 марта 5 мг ни ташкил қилади.\nЛоратадин одатда яхши ўзлаштирилади. Ножўя таъсирлари шахсий сезувчанликка боғлиқ бўлиб, давомий бўлмаган характерга эга ва препарат бекор қилингандан кейин тўлиқ йўқолади.\nНерв тизими томонидан: кучли толиқиш, хавотирлик, қўзғалувчанлик (болаларда), бош айланиши, бош оғриғи, уйқучанлик, уйқусизлик; блефароспазм, дисфония, гиперкинезлар, парестезиялар, тремор, амнезия, депрессия.\nТери ва тери ости ёғ клетчаткаси томонидан: тошма, алопеция.\nСийдик-жинсий ва сийдик чиқариш тизими томонидан: сийдикнинг рангини ўзгариши, сийишга оғриқли қистовлар, дисменорея, меноррагия, вагинит.\nМодда алмашинуви томонидан: тана вазнини ошиши, терлаш, чанқаш.\nТаянч-ҳаракат аппарати томонидан: болдир мушакларини тиришиши, артралгия, миалгия.\nОвқат-ҳазм қилиш тизими томонидан: кўнгил айниши, қусиш, оғизни қуриши, таъмни ўзгариши, анорексия, қабзият ёки диарея, диспепсия, гастрит, метеоризм, иштаҳани ошиши, стоматит.\nНафас тизими томонидан: йўтал, бронхоспазм, буруннинг шиллиқ қаватини қуриши, синусит.\nСезги аъзолари томонидан: кўришни бузилиши, конъюнктивит, кўзлар ва қулоқларда оғриқ.\nЮрак-томир тизими томонидан: юрак уришини ҳис этиш, тахикардия.\nАллергик реакциялар: ангионевротик шиш, эшакеми, қичишиш, фотосенсибилизация.\nЛоратадин ёки препаратнинг ҳар қандай бошқа компонентига юқори сезувчанлик, ҳомиладорлик ва лактация даври, 2 ёшгача бўлган болалар.\nПрепаратни эритромицин, циметидин, кетоконазол билан бир вақтда қўлланганда Лоратадин ва унинг метаболитини қон плазмасидаги концентрацияси ошиши мумкин, бу клиник аҳамиятга эга эмас ва ЭКГ га таъсир кўрсатмайди. Препаратни алкоголга потенциловчи таъсири аниқланмаган.\nПрепаратни цитохром Р450 тизими ферментларининг ингибиторлари билан бир вақтда қўлланганда эҳтиёткорликка риоя қилиш лозим.\nТиришишларни ривожланишини, айниқса бунга мойил пациентларда тўлиқ истисно қилиш мумкин эмас. Препаратни қабул қилишни, натижаларни ўзгаришидан сақланиш учун, тери синамаларини ўтказишдан 48 соат олдин тўхтатиш керак. Препаратни хомиладорликда фақат ҳаётий кўрсатмаларга мувофиқ, она учун кутиладиган фойда ҳомила учун потенциал хавфдан устун бўлган ҳолатдагина қўллаш мумкин. Лоратадин ва унинг метаболити кўкрак сутига осон ўтади, шунинг учун лактация даврида қўлланганда эмизишни тўхтатиш лозим.\nПрепарат биринчи марта буюрилганда уйқучанликни пайдо бўлиш хавфи туфайли, диққатни юқори жамланиши ва психомотор реакцияларнинг тезлигини талаб қилувчи потенциал хавфли фаолият турлари билан шуғулланишдан сақланиши лозимлиги тўғрисида пациентни огоҳлантириш лозим. Кейинчалик ҳар бир пациент учун чеклаш даражаси белгиланади.\nЖигар фаолиятини оғир бузилишлари бўлган пациентларга лоратадиннинг клиренсини бузилиши мумкинлиги туфайли, бошланғич доза кунига 5 мг гача пасайтирилади.\nЎрганиб қолиш чақирмайди.\nСимптомлари: катта пациентларда дори воситасини тавсия қилинган 10 мг терапевтик дозадан анча юқори - 40-180 мг дозаларда қабул қилинганида бош оғриғи, уйқучанлик ва тахикардия аниқланган. Тана вазни 30 кг дан кам бўлган болалар 10 мг дан юқори дозада қабул қилганларида экстрапирамид белгилар ва юрак уришини тезлашиши аниқланган.\nДаволаш: қусишни чақириш, меъдани ювиш, фаоллаштирилган кўмирни буюриш, симптоматик ва тутиб турувчи даволаш. Лоратадин организмдан гемодиализда чиқарилмайди.\nҚуруқ, ёруғликдан ҳимояланган жойда, 25ºС дан юқори бўлмаган ҳароратда сақланади.\n«SHARQ DARMON» МЧЖ,\nЎзбекистон Республикаси, Тошкент ш, Бектемир тумани, Х.Байқаро кўч., 35А\nТел: +99871 295 00 46


ЎзА - Илмий ишлар ҳақиқатан илмийми?\n16.05.2019 14:32 Чоп этиш версияси\nИлмий ишлар ҳақиқатан илмийми?\nИнсоният тарихига назар ташласак, барча давр ва ҳудудларда тараққиётнинг асосида илм ва маърифат, инқирозу заволнинг негизида лоқайдлик, саводсизлик турганини кўрамиз. Шу маънода айни чоғда давлатимиз раҳбари бошчилигида олиб борилаётган ислоҳотларда таълим ва фанни ривожлантиришга алоҳида эътибор қаратилаётгани диққатга сазовор. Зотан, XXI асрга келиб илм-фан тараққиёти жамиятнинг ривожланганлик даражасини, давлатнинг жаҳон ҳамжамиятида тутган ўрнини белгилайдиган асосий омиллардан бири эканини яна бир бор исботламоқда.\nАгар ХХ аср бошларида мамлакатда таълимни ривожлантириш маданий инқилобнинг вазифаси, фан ва таълим эса маданият соҳасига мансуб бўлса, бугун фан ва таълимни ривожлантириш жамиятнинг эртанги кунини, давлатнинг хавфсизлигини таъминловчи стратегик соҳага айланди. Шу сабабли ХХ асрнинг иккинчи ярмидан бошлаб дунёнинг қудратли мамлакатлари ўртасидаги мусобақа фундаментал фан соҳаларига ҳам кўчди. Бу даврда ривожланган мамлакатлар томонидан фанга, айниқса, фундаментал тадқиқотларга сарфланаётган жуда катта маблағлар, халқ таъбири билан айтганда “буромадга яраша даромад” бера бошлади. Агар 1988 йили дунё бўйича илмий тадқиқотларга сарфланган маблағлар 450–500 миллиард доллар (жумладан, АҚШда 140 миллиард доллар)ни ташкил қилган бўлса, 2007 йилдан 2013 йилгача бу ҳаражатлар 31 фоизга ўсиб, 1,478 триллион, 2016 йили эса бу кўрсаткич 1,7 триллион долларга етди. Бу маблағнинг 28,1 фоизи АҚШ, 19,6 фоизи Хитой, 19,1 фоизи Европа Иттифоқи ва 10 фоизи Япония ҳиссасига тўғри келади. Ялпи ички маҳсулот (ЯИМ)га нисбатан фанга ажратилган маблағ бўйича Корея Республикаси ва Исроил давлати етакчилик қилмоқда. Уларда фанга сарфланаётган маблағлар ЯИМнинг 4 фоизидан ошиб кетди. Бу жараён Ҳиндистон, Бразилия ва Туркияда ҳам жадал ривожланмоқда.\nЮНЕСКО маълумотига кўра, дунёда олимлар сони 2007 йилга нисбатан 20 фоизга ошди ва 2014 йили 7,8 миллион, 2016 йили эса 8 миллион кишига етди. Ер юзида шу пайтгача ҳеч қачон бу қадар кўп олим фаолият юритмаган эди. Бу олимларнинг 22 фоизи Европа Иттифоқида, 19 фоизи Хитойда, 16,7 фоизи АҚШда фаолият олиб бормоқда. Олимлар сони, давлатнинг илмий тадқиқотларга ажратаётган маблағи ортиши билан илмий ишларнинг самарадорлиги ҳам ошиб бормоқда. Бу табиий ҳол, чунки ҳар қандай давлат, хусусий компания ёки тадбиркор сарфланаётган маблағга яраша даромад олишни истайди.\nЎзбекистонда замонавий фаннинг ривожланиши ХХ асрда бошланди ва шу даврда жуда катта тараққиёт йўлини босиб ўтди. Бу даврда ўзига хос илмий мактаблар яратилди. Аммо мустақилликнинг илк йилларидан бошлаб иқтисодий ҳолатимиз сабаб илмий тадқиқотларга ажратиладиган маблағлар камайиб борди. Бу, албатта, илмий ишларнинг сифатига таъсир этмасдан қолмади. Кейинги икки-уч йил давомида гарчи бу соҳага ҳам эътибор кучайган бўлса-да, аммо тажриба ва таҳлиллар йиллар мобайнида тўпланиб қолган муаммоларни фақат кўп маблағ ажратиш билангина ҳал этиб бўлмаслигини кўрсатмоқда.\nМасалан, ўтган давр мобайнида гуманитар фанлар соҳасида, йирик тадқиқотларни амалга оширишга қаратилган бирор лойиҳа кун тартибига қўйилмади. Ваҳоланки, жамиятимиз бошдан кечираётган чуқур модернизация жараёнлари яқин ва узоқ истиқболга мўлжалланган илмий прогнозларни талаб қилади. Агар шундай жараёнларни бошдан кечирган анъанавий жамиятлар тажрибасига эътибор қаратсак, уларнинг аксариятида замонавий цивилизация қадриятларининг асосий тамойиллари қарор топган, эркин, чекланмаган ижтимоий фаолият ҳуқуқига эга бўлган, мустақил ва озод шахс ҳақидаги ғоялар тантана қилиши билан бирга, айрим ҳолларда инсон табиатининг азалий гуманизми, инсоннинг чексиз маънавий ва ижтимоий комилликка интилиши ҳақидаги орзуларнинг барбод бўлганлигини ҳам кўриш мумкин. Зеро, модернизация жараёнида нафақат жамиятдаги ижтимоий ва сиёсий муносабатлар ўзгаради, балки инсон ҳаётининг маънавий, ижтимоий пойдевори ҳам чуқур трансформацияга учрайди. Модернизация оқибатида жамият ўзининг эски кўпсифатлилигини йўқотиб, тотал бир хил шаклга келиши, бундай маконда “пул эраси” — рост ва ёлғон, ахлоқ ва ахлоқсизлик, ҳалол ва ҳаром каби тушунчалар ўртасидаги фарқни билмайдиган ягона тартиб тантана қилиши мумкин. Зеро, бундай жамиятда инсоннинг иқтисодидан бошқа барча маълум мотивациялари бирдай қадрсизланади ва ҳаётий қарашларда кескин бурилиш юз беради. Фойда, бойлик, пул каби тушунчалар ахлоқ, эзгулик каби азалий тушунчаларни инсон ҳаётидан сиқиб чиқаради. Афсуски, бу жараённинг айрим белгилари бугунги ўзбек жамиятида ҳам намоён бўлмоқда.\nДемак, ижтимоий-гуманитар фанлар олдида турган долзарб вазифалардан бири — халқимизнинг бой тарихини, илғор мамлакатлар тажрибасини ўрганиш асосида жамиятни модернизациялаш жараёнида юз бериши мумкин бўлган ижтимоий ва маънавий-ахлоқий муаммоларни ҳал этишнинг илмий асосланган методларини ишлаб чиқишдан иборат. Бу ишни муваффақиятли амалга ошириш, кўп жиҳатдан, илмий тадқиқотларни молиялаштириш, режалаштириш ва ташкил қилишнинг самарали механизмларини яратиш, шунингдек, олимларнинг илмий салоҳиятига боғлиқ. Масалан, Ўзбекистонда тарих соҳасида, сўнгги йилларда яратилган асарлар кўпчилик олимларимизнинг юқори илмий салоҳиятидан далолат беради. Аммо илмий тадқиқотларни режалаштириш, олимлар фаолиятининг самарадорлигини баҳолаш ва шунга мос рағбатлантириш механизмининг амал қилиши ҳақида бундай деб бўлмайди.\nИлмий тадқиқотларни молиялаштиришнинг мавжуд грант тизимининг асосий камчиликларидан бири (тарих фани мисолида) мақсадли илмий тадқиқот мавзуларининг етарли даражада шакллантирилмагани ва илмий тадқиқотлар самарадорлигини аниқлаш механизмининг сустлигида намоён бўлмоқда. Зотан, мустақиллик йилларида давлат томонидан ажратилган маълум маблағлар эвазига амалга оширилган илмий тадқиқотлар натижаларининг жамият, фан ва таълим учун фойдалилик даражасини белгилашнинг, олимлар фаолиятини баҳолашнинг шаффоф механизми яратилмади. Кўп йиллар давомида турли лойиҳаларга асосан бир неча олимнинг доимий раҳбарлик қилиш ҳоллари кутилган самарани бермади. Фанни молиялаштириш ҳам давр талабларидан ортда қолиб кетди. Натижада, ижтимоий фанларга эътибор сусайди, Ўзбекистон Республикаси Фанлар академияси таркибидаги Фалсафа ва ҳуқуқ институти тарқалиб кетди, Тарих институтида эса 52 нафар олим фаолият юритмоқда (таққослаш учун: масалан, 3 миллион кишидан кўпроқ аҳолига эга Мўғулистоннинг Фанлар академияси таркибидаги Тарих институтида 120 нафардан зиёд олим, шунингдек, Фалсафа, жамият ва ҳуқуқ институтида ҳам яна шунча илмий ходим фаолият юритади).\nОлимлар меҳнатини баҳолаш ва рағбатлантиришнинг самарали механизми яратилмагани шунга олиб келдики, даъвогар учун илм, кашфиёт ёки ихтиро эмас, илмий даража олиш асосий, ягона мақсадга айланиб қолди. Бу олимлар йиллар давомида на фан, на амалий педагогик фаолият учун арзигулик ҳеч нарса қилмади, фақат уларга қачонлардир олинган илмий даража ва унвонларига давлат бюджетидан юқори маош тўлангани қолди, холос. Ҳисобот учун йилига турли тўпламларда чоп этиладиган битта-иккита мақоланинг эса кўпчилик ҳолларда илмий аҳамияти жуда паст. Бу ҳол олимлар фаолияти самарадорлигини баҳолайдиган ва уни рағбатлантирадиган шаффоф ва таъсирли механизм яратилишини тақозо этади. Зеро, пухта тайёргарлик ва етарли малакага эга бўлмасдан фан соҳасига кириб келаётган тадқиқотчилар, фақат илмий даража илинжида ёзилаётган илмий ишлар сони ҳозир ҳам камайгани йўқ.\nМасалан, Ўзбекистон Республикаси Вазирлар Маҳкамаси ҳузуридаги Олий Аттестация комиссияси (ОАК) бюллетенининг 2018 йил 3-сонида эълон қилинган диссертация тадқиқотлари олиб бораётган фан доктори (DSc) ва фалсафа доктори (PhD) диссертациялари мавзулари тўғрисидаги маълумотлар бугунги илмий тадқиқотларнинг йўналиш ва мавзуларини ҳамда тадқиқотчининг илмий салоҳиятига қўйилаётган талабларни жиддий қайта кўриб чиқиш лозимлигини кўрсатади. Чунки айрим тадқиқот мавзулари, масалан, “Ўзбекистоннинг мустақиллик йилларида маҳаллий ўзини ўзи бошқариш органларининг ривожланиш тарихи” (тадқиқотчи В.Т.Ишқувватов), “Туркистоннинг электрлаштириш тарихи (XIX асрнинг охири – ХХ асрнинг биринчи чораги)” (тадқиқотчи Г.З.Саидбобоева), “Ўзбекистоннинг Фарғона водийси вилоятларида аҳолининг ижтимоий ҳимоя¬лаш жараёни (1985–2015 йй.)” (тадқиқотчи Э.А.Раҳмонов) кабиларни шакллантиришда ўзбек тили қоидаларига етарли риоя қилинмаганлиги сабабли мавзулар ғализ чиққан бўлса, бошқа бир қатор, масалан, “Туркистонда янги экин навларининг тарқалиши ва улардаги ўзгаришлар (XIX асрнинг охири – ХХ асрнинг бошлари)” (тадқиқотчи Ж.Я.Ҳаитов), “Диний ксенофобиянинг тарихий илдизлари ва бартараф этиш усуллари” (тадқиқотчи А.Р.Носиров), “Ягона халқ хўжалигининг халқаро алоқаларида Ўзбекистоннинг иштироки (қишлоқ хўжалиги мисолида, 1946–1991 йиллар)” (тадқиқотчи Н.Ф.Чориев) каби мавзулар ҳам илмий, ҳам мантиқий жиҳатдан жуда эски ва тор бўлиб, тадқиқотчи нима демоқчи эканлигини тахминан тушуниш мумкин, холос.\nАфсуски, ОАК рўйхатидан ўтган бундай ғализ ҳамда мазмунан бир-бирини такрорловчи мавзулар кўплаб топилади.\nЯна бир муаммо — Ўзбекистоннинг мус¬тақиллик даври тарихи билан боғлиқ. Бу давр тарихига бағишланган аксарият илмий ишлар мавзусида тарихий жараёнларни таҳлил қилишдан кўра уларнинг фақат ижобий жиҳатларини очиб беришга интилиш яққол сезилиб туради. Масалан, А.В.Норбековнинг докторлик диссертацияси мавзуси “Ўзбекистонда қишлоқ маданий муассасаларининг ривожланиши ва аҳолини маънавий тарбиялашдаги роли (1989–2000 йй.)”, деб номланади. Ваҳоланки, айнан шу йиллари хусусийлаштириш баҳонасида қишлоқлардаги маданият муассасаларининг асосий қисми йўқ бўлиб кетгани бугун ҳеч кимга сир эмас.\nТадқиқот мавзуларини шакллантиришдаги бундай ҳолатлар илмий ишларнинг сифати ва самарадорлигига ҳам таъсир этмасдан қолмайди, албатта. Сўнгги йилларда айрим илмий ишларда муаммони очиб бериш, илмий таҳлил қилиш ва хулоса чиқаришдан кўра, тарихий воқеалар ва жараёнларнинг баёни билан чекланиш, яъни воқеанавислик ҳоллари кўпаймоқда. Айрим илмий ишларнинг тилида илмийликдан кўра кўпроқ публицистикага мойиллик сезилиб туради. Ўз навбатида, мукаммал илмий таҳлилдан ҳоли ишларнинг жамият ва фан равнақи учун фойдалилик даражаси, улардан кутилаётган илмий самара ҳам чекланиб қолади.\nБугун дунёнинг илғор мамлакатлари интеллектуал-ижодий иқтисодиётга ўтиб бораётган шароитда ривожланган мамлакатлар қаторидан ўрин олиш, халқимизнинг муносиб яшаш даражасини таъминлаш учун ёшларимизда креатив фикрлаш, тасаввур, ташаббус ва лидерлик каби сифатларни ривожлантириш билан бирга глобал дунёда маррани аниқ белгилаб олиш, миллий ўзликни теран англаш учун бой тарихимизни ўрганиш муҳим аҳамиятга эга. Шундай шароитда мамлакатнинг илмий-ижодий имкониятларини жадал ривожлантириш талаб этилади. Бунга эришиш учун эса илмий тадқиқотларнинг сифати ва самарадорлигини кескин ошириш, кечаги, ҳатто бугунги кун талаби эмас, эртанги кун — истиқбол билан ҳисоблашиш, илмий изланишларни шунга йўналтириш зарур бўлади.


Шавкат Мирзиёев Анқарага жўнаб кетди\n09:34 19.02.2020 (Янгиланган 13:29 19.02.2020)\nШавкат Мирзиёев Анқарада Ўзбекистон-Туркия Стратегик ҳамкорлик кенгашининг биринчи мажлисида иштирок этишни режалаштирган.\nТОШКЕНТ, 19 фев - Sputnik. Ўзбекистон президенти Шавкат Мирзиёев Туркия президенти Режеп Таййип Эрдоғаннинг таклифига биноан Анқарага жўнаб кетди, деб хабар қилди президент матбуот хизмати.\nАнқарада Шавкат Мирзиёев икки томонлама Стратегик ҳамкорлик кенгашининг биринчи йиғилишида иштирок этади.\nШунингдек, Туркия бизнесининг етакчи вакиллари билан учрашув ўтказиши ва Туркия Республикаси президенти Халқ кутубхонасининг тантанали очилиш маросимида қатнашиши режалаштирилган.\nЎзбекистон президентининг Туркияга ташрифи 20 феврал куни якунига етади.\nМирзиёевнинг Туркияга расмий ташрифи (11)\nПомпео COVID-19 келиб чиқишини хитой лабораторияларига боғлади\nПомпеонинг сўзларига кўра, АҚШ Ухань вирусология институтининг бир неча нафар тадқиқотчилари 2019 йилнинг ёзида - ҳали COVID-19 биринчи ҳолати қайд этилгунга қадар касалланишган, дейиш учун барча асосларга эга.\nТОШКЕНТ, 16 янв - Sputnik. АҚШ Давлат котиби Майк Помпео коронавирус пандемияси ХХР лабораторияларида юзага келган бўлиши мумкин мазмунида тарқалган тахминларни тасдиқловчи маълумотни эълон қилди.\nCOVID-19 пайдо бўлганидан сўнг бир йил ўтиб Ухань қандай яшамоқда\nПомпео ўз баёнотини ушбу ҳафтада коронавирус пандемияси сабабларини ўрганиш ва бу борада суриштирув ўтказиш учун Хитойга етиб борган Бутунжаҳон соғлиқни сақлаш ташкилоти инспекторларига йўллади.\n"АҚШ ҳукумати бугун 2019 йилда Хитой давлат лабораториялари фаолияти ичида юз берган янги маълумотлар ҳақида хабар беришмоқда", - дейилади Помпеонинг ёзма баёнотида. Жумладан, унинг сўзларига кўра, АҚШ Ухань вирусология институтининг бир неча нафар тадқиқотчилари 2019 йилнинг ёзида - ҳали COVID-19 биринчи ҳолати қайд этилгунга қадар касалланишган, дейиш учун барча асосларга эга.\nБундан ташқари, институтда камида 2016 йилдан бошлаб COVID-19 билан 96% га ўхшаш бўлган RaTG13 кўршапалакларида коронавирус ўрганилган. Унинг сўзларига кўра, институт вируснинг эҳтимолий "юқумлилиги ёки ўлим ҳолатларини ошириши бўйича ўтказилган тажрибалар" борасида ҳисобот тақдим этмаган.\nХитой БССТ экспертларини Уханьда иш бошлашдан аввал карантиндан ўтишга мажбур этди\nВирусология институти ҳарбий тадқиқотлар билан боғлиқ, дея таъкидлаган яна Помпео. "Узань вирусология институти фуқаролик институти сифатида тақдим этилишига қарамай, у Хитой ҳарбийлари билан материаллар чоп этишда ва махфий лойиҳаларда ҳамкорлик қилган", - дейилади Помпео баёнотида.\n"COVID-19 пандемияси олдини олиш мумкин эди. Ҳар қандай масъулиятли давлат инфекция авж олганидан бир неча кун ўтгач Уханьга соғлиқни сақлаш соҳасида жаҳон экспертларини таклиф қилган бўлар эди", - деган Помпео.\nCOVID-19 лабораториядан назоратсиз чиқиб кетган бўлиши мумкин - Британия разведкачилари >>>\nУ яна бир карра БССТ экспертларига барча объектларга, лаборатория маълумотларига, ходимларга, гувоҳларга ва шикоятчиларга йўл очиб беришга чақириб қолган.\nАҚШ бундан олдин ҳам коронавирус хитой лабораторияларида пайдо бўлган бўлиши мумкин, деган тахминларни билдириб келган, аммо шу вақтгача ўз сўзларига далилларни келтирмаган эди.\nПомпеонинг ҳозирги таъкидлари ҳам ҳужжатлар билан далилланмаган. Хитой бу айбловларни рад этмоқда.\nкоронавирус пандемияси, Британияда коронавируснинг янги штамми, коронавирус\nАҚШ МДҲ давлатларидан очиқ ва рақобатбардош сайловларни ўрганса бўлади - Володин\nБугунги кунда ОДКБ ва МДҲга кирувчи собиқ Совет Иттифоқи давлатларида сайловлар стандартлари ўта юқори, деб ҳисоблайди РФ Давлат думаси спикери.\nТОШКЕНТ, 15 янв — Sputnik. РФ Давлат думаси раиси Вячеслав Володин МДҲ давлаларида сайловларни ўтказиш тажрибасини АҚШ билан бўлишишни таклиф этди.\n"Россия 24" телеканалига берган интервьюсида Давлат демаси спикери Қозоғистон ва Қирғизистонда сайловлар ўта юқори даражада ўтказилганини қайд этди. Володиннинг айтишича, КХШТ (ОДКБ) ва МДҲ Парламент ассамблеяси доирасида бу давлатларда кузатувчи сифатида бўлган Давлат думаси депутатлари шундай хулосани берганлар.\nШу билан бирга, АҚШдаги сайлов кампаниясига доир саволлар кўплаб йиғилиб қолган, дейди Володин.\n"Шу боис, бошқа мамлакатлардаги сайловлар ҳақида гапирганимизда, ҳозир маълум бир тажрибани ёки қандайдир таклифларни таҳлил қилиб, умумлаштириб, сўнгра Америка Қўшма Штатларидаги ҳамкасбларимизга йўлласак, тўғри бўлар эди", - деди РФ Давлат думаси раиси.\n"Биз тавсияларни йўллаймиз. Бундан ташқари, бу сингари масалалар чиндан ҳам анча самаралироқ ҳал этилаётган кўплаб мамлакатлар тажрибаси билан танишиб чиқишни тавсия этамиз. Лекин, бунда энг асосийси, бу ҳақда олдин ҳам айтганмиз, яна такрорлаб ўтамиз, суверен давлатлар ишларига аралашманг, ўз муаммоларингизни ҳал этинг, биз эса ўзимизни муаммоларимизни ўзимиз ҳал этиб оламиз. Агар ёрдам керак бўлса, марҳамат", - дея хотима қилди сиёсатчи.\nРФ Федерация кенгаши халқаро қўмитаси раҳбари Константин Косачев илгарироқ, АҚШ ўз сайлов тизимида рўй берган "сбой"дан сўнг бошқа давлатлардаги сайловларга "баҳо" қўйиш имкониятидан маҳрум бўлганини айтган эди.\nсайлов, сайловлар, Россия, АҚШнинг янги президенти, АҚШ президенти, АҚШ